Razgovor sa Ines Tanović, Strajom Krsmanovićem i Srećkom Latalom Žurnal - Jedina slobodna teritorija\nObjavljeno: 03.10.2018. u 22:12h\nU četvrtoj emisiji serijala Vrijeme ističe govore Ines Tanović, Strajo Krsmanović i Srećko Latal\nVoditelji Zlatko Dizdarević, novinar, diplomata i publicista; Maja Zećo, akademska glumica i Dragan Markovina, historičar i publicista, razgovaraju sa ljudima koji misle, čine i doprinose razumijevanju stanja bosanskohercegovačkog društva danas, a posebno u ovom predizbornom vremenu. Gosti su:\nINES TANOVIĆ, kulturna radnica, aktivistkinja, članica udruženja 'Crvena' u razgovoru sa Zlatkom Dizdarevićem.\nSTRAJO KRSMANOVIĆ, direktor Umjetničke galerije Bosne i Hercegovine, teatrolog u razgovoru sa Majom Zećo.\nSREĆKO LATAL, politički analitičar, regionalni urednik BIRN-a, u razgovoru sa Draganom Markovinom.


Svima koji izlaze na izbore NEVIĐENU ŠAMARČINU "ZAVALIO" JEREMIĆ: "Ne možete biti parazit u sistemu koji želite da promenite" | WebTribune\nHome U FOKUSU Svima koji izlaze na izbore NEVIĐENU ŠAMARČINU “ZAVALIO” JEREMIĆ: “Ne možete biti parazit u sistemu koji želite da promenite”\nNajveći utisak pri dolasku u Kruševac je prazan prostor na mestu gde je pre dva meseca bila mehanizacija, bageri, sila ljudi, na mestu gde se pre dva meseca slavodobitno otvarao auto-put koji će transformisati Srbiju, izjavio je u Kruševcu predsednik Narodne stranke Vuk Jeremić i poručio da ta stranka neće odustati od bojkota izbora.\nOn je na konsultativnom sastanku sa predstavnicima odbora Narodne stranke u Rasinskom okrugu ocenio kako je to “jedan vrlo moćan prikaz i dokaz toga koliko je laž postala istina u našim životima, koliko vlast ne daje ni pet para se obećanja koja daje”.\n“Da bi promenili ovaj sistem, koji počiva na laži, morate za početak da odbijete da parazitirate u njemu. Ne možete biti parazit u sistemu koji želite da promenite”, poručio je Jeremić.\nOn je naglasio da se zato Narodna stranka, kao prva od svih opozicionih stranaka, još u avgustu prošle godine opredelila za bojkot, “znajući da je to jedini časni i ispravni put da se počne sa promenom sistema”.\nJeremić je poručio je da Narodna stranka tu svoju odluku o bojkotu neće menjati i da će intenzivno raditi u kompanji uoči izbora.\n“Uspeh će zavisiti u velikoj meri od toga koliko budemo principijelni i jedinstveni. Promena kreće s bojkotom, bojkotom lažnih izbora 26. aprila”, poručio je Jeremić.\nKometrišući lokalne izbore u Šapcu i Paraćinu, Jeremić je cenio da će svako ko bude učestvovao na izborima direktno ili indirektno snositi sankcije perdviđene statutom Narodne stranke.\nTa stranka je u bojkotu “iskreno i do kraja” i “nema laži, prevare, šibicarenja, kreiranja fantomskih grupa građana”, poručio je Jeremić.\n“Narodna stranka nije deo takvog vrednosnog sistema, dali smo reč – bojktovaćemo republičke, pokrajinske, lokalne izbore. Ko to nije u stanju da uradi – za njega neće biti mesta u Narodnoj stranci. O tome nisam odlučio ja, to je odluka stranačkih organa na više nivoa”, rekao je Jeremić na konsultativnom sastanku sa predstavnicima odbora Narodne stranke u Kruševcu.\nMOŽE LI ŠTA GLUPLJE? Izvestilac za Kosovo u EU: “Kosovo da prizna Srbiju i obratno” …


Advokati u Srbiji u ponedeljak obustavljaju rad iz protesta - 30.09.2018, Sputnik Srbija\nAdvokati u Srbiji u ponedeljak obustavljaju rad iz protesta\nAdvokati u Srbiji ponovo će u ponedeljak obustaviti rad na jedan dan iz protesta što nema vidljivih pomaka i konkretnih rezultata u rasvetljavanju krivičnih dela... 30.09.2018, Sputnik Srbija\n19:49 30.09.2018 (Osveženo: 22:00 30.09.2018)\n© Foto : freeimages.comAdvokati traže sastanak sa ministrom pravde\nAdvokati u Srbiji ponovo će u ponedeljak obustaviti rad na jedan dan iz protesta što nema vidljivih pomaka i konkretnih rezultata u rasvetljavanju krivičnih dela napada na advokate, posebno zbog obustave komunikacije sa Republičkim javnim tužilaštvom u vezi sa rasvetljavanjem ubistva advokata Dragoslava Miše Ognjanovića 28. jula.\nZa ponedeljak u podne je planirana i konferencija za novinare Advokatske komore Srbije.\n3 Avgust 2018, 12:00\nZbog ubistva Ognjanovića, kada je ranjen i njegov sin, advokati su početkom avgusta obustavili rad na nedelju dana, a tada su najavili da će protesti biti održavani sve dok se ne budu videli konkretni pomaci u istragama povodom napada na advokate.\nAdvokatura je nezadovoljna i zbog, kako kažu, postupanja Republičkog javnog tužilaštva koje je zbog navodne zaštite interesa istrage ubistva advokata Ognjanovića, prekinulo komunikaciju sa predstavnicima Advokatske komore Srbije.\nProtestom advokati Srbije žele da podsećaju javnost na neophodnost delotvorne zaštite advokata u vršenju advokatske službe, što je, ističu, pretpostavka za funkcionisanje pravosuđa u svakoj pravnoj državi, preneo je Tanjug.\nAKB i AKS su pozdravile rad Stalnog tela za praćenje napada na advokate zbog uvođenja novog krivičnog dela Napad na advokate, kao i na donošenju Opšteg obaveznog uputstva svim tužilaštvima za hitno postupanje povodom krivičnih dela učinjenih na štetu advokata.


Vesti online / Vesti / Zanimljivosti / Koliko često Srbi izlaze i da li zaista vole da popiju?\nSrbi se ne napijaju mnogo\nNajviše ispitanika, čak 31,5 odsto izlazi samo jednom u nekoliko meseci, a jednom mesečno izlazi 26,7 odsto ljudi. Jednom nedeljno samo 15,2 odsto, a nije zanemarljiv ni broj onih koji uopšte ne izlazi u klubove, kafane i diskoteke 17,1. U izlasku 54 odsto ispitanika pije kafu, a 18,5 odsto pivo, 11, 8 odsto sok, a 5 odsto čaj.\nViše od polovine ispitanika preferira piće sa prijateljima na nekom mirnom mestu, čak njih 56,4 odsto, piće na svirci 23,7 odsto, a odlazak u klub tek 9,2 odsto ispitanika. Zanimljivo je i da 79 odsto ispitanih ostavlja bakšiš konobarima i to u vrednosti od 5 odsto na račun – 54 odsto, a 40 odsto ispitanika ostavlja 10 odsto od vrednosti računa.\nStanovnici Srbije ne vole da se napijaju, pa tako 28 odsto odsto pije "malo“, 47,1 odsto umereno, 17,7 odsto ne pije alkohol, a napija se 6,5 odsto, podaci su agencije "Smart Plus Research“.\nZANIMLJIVOSTI Šta se dogodi u telu kada potpuno prestane da pije alkohol?


Telenor jača mlade kadrove\nO TELENORU NOVOSTI NOVOSTI I SAOPSTENJA TELENOR JAČA MLADE KADROVE\nKompanija Telenor nastavlja učešće u programima stručnog osposobljavanja i usavršavanja kadra, naročito mladih.\nPodgorica, (11. april 2014. godine) – Programi stručnog osposobljavanja mladih i stvaranje šansi za njihovo zaposlenje biće i u narednom periodu jedna od okosnica djelovanja Telenora. Telenor već treću godinu učestvuje u programima stručnog osposobljavanja, a pojaviće se i na predstojećem Career Ways sajmu zapošljavanja.\nTelenor, kao jedan od najatraktivnijih poslodavaca u Crnoj Gori broji trenutno 300 zaposlenih. Učešće na ovogodišnjem Career Ways sajmu zapošljavanja još jedno je otvaranje vrata za mlade ljude koji žele da dobiju priliku da profesionalni angažman započnu u renomiranoj međunarodnoj kompaniji koja posluje na 13 tržišta.\nDirektor korporativnih komunikacija i ljudskih resursa Stevan Milić ističe da se u Telenoru na stručnom osposobljavanju sada nalazi 9 studenata, koji su regrutovani preko Vladinog Programa stručnog osposobljavanja i Programa stažiranja Američke privredne komore.\n„Različiti programi stažiranja su dobri načini za mlade ljude da, u izazovnijim ekonomskim vremenima, nađu posao i profesionalno se usavršavaju, a za kompanije jesu mogućnost da dođu do kvalitetnog kadra. Telenor je kompanija koja ima snažnu usmjerenost na mlade ljude, zbog čega smo veoma spremni da im pružimo mogućnost rada u multinacionalnoj kompaniji i učenja od najboljih“, rekao je Milić. „Svakoj mladoj osobi koja stažira u Telenoru i na početku je karijere stavljamo do znanja da i stažiranje može biti put do zaposlenja“, istakao je Milić.\nDo sada, kroz Vladin program i program Američke privredne komore prošlo je 15 osoba. Pored ovoh programa, Telenor u saradnji sa crnogorskim fakultetima ima u planu organizaciju različitih panela i prezantacija kako bi se studenti kroz manje formalan način upoznali sa načinom poslovanja korporativnih kompanija


Prvo obraćanje Savetu bezbednosti\nPredsednik Kosova, Fatmir Sejdiu biće prvi predstavnik institucija Kosova koji će se obratiti 13. jula ove godine Savetu bezbednosti. On će govoriti o opštoj situaciji na Kosovu i posebno o procesu pregovora i o nezavisnosti Kosova, kaže za naš program visoki politički savetnik predsednika Kosova, Muhamed Hamit.\n«Značajno je da će se predsednik Kosova obratiti Savetu bezbednosti UN gde će govoriti o stanju na Kosovu, ali više o statusu, o nezavisnosti i suverenitetu Kosova», kaže Hamiti ističući da je za predstavnike Saveta bezbednosti izuzetno značajno da iz prve ruke, od prvog čoveka Kosova dobiju informacije o stavovima Kosova o procesu statusa. Učešće i obraćanje predsednika Kosova Savetu bezbednosti UN, je od izuzetnog značaja, smatra univerzitetski profesor i politički analitičar Enver Hoxhaj:\n«Definitivno prisustvo predsednika Kosova na forumu kakav je Savet bezbednosti UN pokazuje da će utvrđivanje konačnog statusa Kosova biti njeno priznavanje kao buduće države od strane SB UN. Nezavisno u kom je svojstvu i na kom je nivou organizovan taj sastanak, kojem prisustvuju glavni faktori na svetskom ili regionalnom nivou, učešće Kosova potvrđuje da će na kraju krajeva budućnost ove zemlje biti u rukama njenih građana i legitimnih predstavnika.»\nOn ističe kako je insistiranje da pred Savetom bezbednosti govori i predsednik Kosova a ne samo premijer Srbije sasvim u redu, jer:\n«Samo su predstavnici institucija Kosova u stanju da predstave volju svojih građana i da daju objektivnu i realnu sliku stanja na Kosovu».\nTo prema profesoru Hoxhaj znači i preuzimanje obaveze da pred međunarodnom zajednicom dokažu da su opredeljeni za proces stvaranja države Kosovo koji je za dobrobit svih građana i posebno kosovskih Srba, kaže Hoxhaj.\nSavetnik Hamiti ističe kako predsednik Kosova još nije dobio zvaničan poziv za najavljeni sastanak na vrhu predstavnika Kosova i Srbija, koji se, kako je najavljeno planira za 24. juli, ali da je stav Kosova povodom ovakvih sastanaka jasan.\n«Postoji pregovarački proces kojim rukovodi predsednik Ahtisari, Kosovo učestvuje u tom procesu, to je pitanje pregovaračkog procesa, i sastanci sa predstavnicima Srbije se mogu održati samo na međunarodnim skupovima i na multilateralnom nivou», kaže Hamiti.\nMeđunarodni zvaničnici na Kosovu ističu da će se 13. jula održati jedna redovna i dve konsultativne sednice SB UN.\nNa redovnoj, zatvorenoj sednici o dosadašnjem toku pregovora i planovima za naredni period će govoriti specijalni izaslanik za status, Mahti Ahtisari, dok će predsednik Kosova i premijer Srbije govoriti na posebnim odvojenim sednicama koje će imati konsultativni karakter.


Minuti su presudni: Znate li koliko treba da traje idealan prvi sastanak? - infoPrijedor\nHome › Magazin › LJUBAV I SEX › Minuti su presudni: Znate li koliko treba da traje idealan prvi sastanak?\nUkoliko želite da se iz vašeg prvog dejta izrodi duga i stabilna veza, ovo bi trebalo da znate…\nAko ste mislili da je dobar znak što vaš prvi sastanak sa potencijalnim partnerom ulazi u drugi sat i treći sat, obavezno “pakujte pinkle” i odlazite!\nAmerički psihoterapuet Kloi Karmajkl kaže da idealan prvi sastanak ne treba da traje više od 90 minuta, a evo i zašto.\nPo njenom mišljenju, sat i po je sasvim dvoljno vremena da “površno” upoznate osobu s kojom ste izašli i osetite da li među vama postije iskrice.\nS druge strane, tih 90 minuta nisu dovoljni da bi se vaš mozak opustio i zbog uzbuđenja koje trenutno osećate počeo da “projektuje” zajedničku budućnost.\nVečere koje se spontano pretvaraju u petosatni noćni provod mogu biti neverovatno zabavne, ali imaju i negativne posledice, smatra Karmajkl. Posle tako dobrog sastanka, neminovno je da počnete da gajite nade u budućnost veze. Samim tim, ukoliko se ispostavi da se taj “maratonski dejt” nije izrodio u pravu ljubav, vaše razočarenje će biti daleko veće nego da ste se blagovremeno upoznavali i davali “na kašičicu”.\n‹ Iza nas je težak period: Merkur je napokon krenuo direktno i život nam se mijenja nabolje\nDnevni horoskop za 22. novembar ›


FBiH prijeti finansijskoj stabilnosti BiH\nBANJALUKA – Finansijski problemi i očekivani socijalni nemiri u Federaciji BiH mogli bi da ugroze ekonomsku i finansijsku stabilnost cijele zemlje, ocijenili su ekonomski stručnjaci.\nUpozoravaju da je FBiH pred finansijskim kolapsom, a da neispunjavanje uslova za ostvarivanje stend-baj aranžmana sa Međunarodnim monetarnim fondom (MMF) prijeti produbljivanjem ekonomske i finansijske krize u ovom entitetu.\nČlan Udruženja ekonomista Srpske SWOT Goran Račić ocijenio je da je kriza u FBiH očekivana i da uopšte nije iznenađujuće što je MMF odbio potpisivanje sporazuma sa BiH.\n“Finansijska kriza u FBiH uzrokovana je visokom javnom potrošnjom i ogromnim socijalnim davanjima, zbog čega ovaj entitet nije ispunio uslove za ostvarivanje stend-baj aranžmana sa MMF-om”, istakao je Račić.\nMMF neće početkom jula isplatiti BiH prvu tranšu iz stend-baj aranžmana, vrijednog 1,2 milijarde evra, od čega je za Srpsku planirano 400 miliona evra, jer FBiH nije ispunila uslove koje joj je postavila ova međunarodna institucija.\nU skladu sa sporazumom sa MMF-om, Vlada FBiH je trebala da primanja za boračke kategorije smanji za 10 odsto, ali poslije nedavnih protesta ovih kategorija to nije učinjeno.\n“Ako bi eventualno propao aranžman sa MMF-om, time bi RS, koja je ispunila sve uslove, bila nepravedno kažnjena. Federalne vlasti moraju smanjiti javnu potrošnju, jer za njih je jedini izlaz iz ove situacije aranžman sa MMF-om”, kazao je Račić.\nU Ministarstvu finansija RS kažu da je RS ispunila sve uslove za zaključenje stend-baj aranžmana sa MMF-om i da je sada preostalo da se čeka da FBiH ispuni svoje da bi se moglo pristupiti aranžmanu.\n“U slučaju eventualnog izostanka sredstava od aranžmana sa MMF-om neće biti ugrožena finansijska stabilnost Srpske, jer RS raspolaže vlastitim potencijalima koji mogu da nadomjeste izostanak ovih sredstava”, kazao je sekretar Ministarstva finansija RS Slavoljub Stojanović.\nMinistar finansija FBiH Vjekoslav Bevanda izjavio je da aranžman sa MMF-om apsolutno nema alternativu.\n“Može se živjeti i bez stend-baj aranžmana sa MMF-om. Manjak je prihoda i svi će morati obaviti rebalanse budžeta u okviru raspoloživih prihoda, ali kada FBiH bude spremna i budu stvoreni uslovi, onda po mom mišljenju treba ponovo ući u pregovore sa MMF-om”, rekao je Bevanda.\nOn je istakao da sa MMF-om "nema šale" i da su se morali ispuniti svi uslovi za dobijanje stend-baj aranžmana.\nMinistar finansija i trezora BiH Dragan Vrankić kazao je da je znao da FBiH nije ispunila zahtjeve iz pisma namjere za zaključenje stend-baj aranžmana sa MMF-om i da mu je žao zbog toga.\n“FBiH nije ispunila obaveze iz pisma namjere, a riječ je o boračkoj populaciji koja je silom izdejstvovala da se skine iz ovog paketa prilagođavanja i to je veliki problem. To je neprihvatljivo i Vlada FBiH moraće da se pozabavi tim pitanjem”, naglasio je Vrankić.\nPredsjednik Sindikata državnih službenika i budžetskih korisnika FBiH Salih Kruščica upozorio je da će budžetski korisnici stupiti u štrajk u petak, 26. juna, zbog smanjenja primanja predviđenih interventnim zakonom.\n“Najprije ćemo svakog dana održavati štrajk upozorenja po dva sata, pa ćemo vidjeti kako će Vlada i Parlament FBiH reagovati. Ako zakon dođe u Parlament, onda ćemo štrajkovati pred tom institucijom”, rekao je Kruščica.\nZbog najavljenog smanjenja plata, i budžetski korisnici Tuzlanskog kantona organizovaće 15-odnevni štrajk upozorenja u trajanju od po dva sata dnevno.\nOzbiljnost finansijske krize i moguće posljedice neuspjeha vlasti da se pokažu dosljedne njihovim zalaganjima prema MMF-u ugrozili bi ne samo finansijsku stabilnost u BiH, nego i njen međunarodni kredibilitet, saopšteno je iz OHR-a.\nU OHR-u su istakli da su vlasti BiH imale šansu da sa MMF-om pregovaraju o zahtjevima za stend-baj aranžman, a ti zahtjevi u svom sadašnjem obliku predstavljaju proizvod tih pregovora.\nIzvor Glas Srpske


EKSKLUZIVNO: Srbija dobila novog selektora, navijači su oduševljeni | Sport.ba\n05. 11. 2017 - 10:24\nEKSKLUZIVNO: Srbija dobila novog selektora, navijači su...\nVeljko Paunović novi je selektor Srbije.\nNovosti su danas ekskluzivno objavile informaciju da je trener MLS kluba Chicago Fire želja predsjednika Fudbalskog saveza Srbije Slaviše Kokeze, ali i većeg dijela navijača fudbalske reprezentacije Srbije.\n40-godišnji stručnjak je jučer doputovao iz Chicaga u Beograd i započeo pregovore sa čelnicima FSS-a o preuzimanju A tima koji je prije nepunih mjesec dana izborio direktan plasman na Svjetsko prvenstvo u Rusiji sljedećeg ljeta.\n"Ne mogu ništa da pričam o kontaktima sa FSS jer ih nije ni bilo. Imam aktuelan ugovor sa Chicago Fireom, sezona u MLS ligi je upravo završena i sada pravim planove za novu takmičarsku godinu pošto smo ispali iz play-offa", bilo je sve što je Paunović rekao za Novosti prije nekoliko dana kada se, kako tvrde u ovom listu, spremao na put za Beograd.\nPaunovićev najveći trenerski uspjeh dogodio se u junu 2015. godine kada je postao prvak svijeta sa omladinskom reprezentacijom Srbije na Novom Zelandu. Tada su u ekipi Orlića dominirali Andrija Živković, Sergej Milinković Savić, golman Predrag Rajković i drugi. Veoma brzo, već po povratku reprezentacije sa azijske turneje, a kojoj će u u ulozi vršioca dužnosti selektora biti Mladen Krstajić, na klupu Orlova bi trebao sjesti Paunović i tako ispuniti svoju želju od prije dve godine da vodi i seniorski tim svoje zemlje.


Vlasnici automobila na dizel pogon u Londonu će uskoro morati da plate dodatni porez od 11,5 funti dnevno (14,5 evra) na već postojeću taksu za ulazak u uži centar grada, ako se taj predlog gradonačelnika Londona, Borisa Džonsona, usvoji.\nCilj njegovog predloga je da se smanji zagađenje vazduha, koje je u Londonu trenutno iznad propisanih graničnih vrednosti, piše britanski list Gardijan. Džonsonov plan je, prema ocenama Gardijana, deo ambicioznog programa borbe protiv zagađenja u Londonu, poznatijem kao "Zona ultra niske emisije štetnih gasova (ULEZ)", a u okviru kojeg je planirano da do 2020. centralni London postane zona u kojoj su dozvoljena vozila sa minimalnom ili nultom emisijom štetnih gasova tokom radnog vremena.\n"Morate imati porez koji će napraviti razliku. Moramo da poboljšamo naš kvalitet vazduha", rekao je Džonson za Radio BBC, i dodao da se o visini tog dodatnog poreza trenutno raspravlja. "Imamo velike probleme sa kvalitetom vazduha u Londonu, poput mnogih drugih velikih gradova širom sveta. Imamo ljude koji prerano umiru, kršimo evropske smernice", zaključio je Džonson.\nIz ovog poreza biće, prema njegovim rečima, jedino izuzeta dizel vozila koja ispunjavaju nove evropske standarde, dok će vlasnici automobila s pogonom na benzin, koji su registrovani do 2006. godine, takođe morati da plaćaju ovaj porez.


Realizacija obuka iz oblasti informacionih tehnologija – „JAVA“\nNovosti 02 Nоvеmbаr 2017\nAgencija za državnu upravu je u periodu 23-27.10.2017. godine organizovala obuku za zaposlene u republičkim organima uprave Republike Srpske na temu „Internet programiranje u programskom jeziku JAVA" . Učesnici su na navedenoj obuci imali priliku da obrađuju ključne koncepte potrebne za razumjevanje i razvoj web baziranih informacionih sistema. Obuku je pohađalo 9 učesnika koji su na osnovu aktivnog učešća stekli i uvjerenja o završenoj obuci. Ova obuka\nOdržana radionica CAF grupe za samoprocjenu Agencije za državnu upravu\nNovosti 30 Оktоbаr 2017\nKako je unapređenje kvaliteta pružanja usluga i uvođenje alata i standarda za upravljanje kvalitetom u javnoj upravi preporučeno u mnogim dokumentima koji tretiraju oblast reforme državne uprave, Agencija za državnu upravu je u saradnji sa Ministarstvom uprave i lokalne samouprave razmotrila opcije za uvođenje standarda kvaliteta u republičku upravu Republike Srpske, i zaključila da je CAF standard u ovom trenutku najprimjereniji za uvođenje u istu. Zaključkom\nStručni upravni ispit u Istočnom Sarajevu\nNovosti 26 Оktоbаr 2017\nPrema rasporedu koji je utvrdila Agencija za državnu upravu danas se održava stručni upravni ispit za rad u upravi Republike Srpske. Ovo je prvi put da se ispit održava u Istočnom Sarajevu i ima za cilj da se kandidatima iz istočnog dijela Srpske koji polažu stručni ispit smanje troškovi. Po riječima direktora Agencije za državnu upravu Aleksandra Radete cilj je da se se kandidatima izađe u susret kroz smanjenje troškova i olakšaju okolnosti polaganja. Za prvi ispit u Istočnom Sarajevu se ukupno\nReSPA tender za nabavku promotivnog materijala\nNovosti 17 Оktоbаr 2017\nOvim putem vas obavještavamo da je Regionalna škola za javnu upravu (ReSPA) iz Danilovgrada, Crna Gora, objavila tender za nabavku promotivnog materijala. Više informacija možete pronaći na internet adresi http://www.respaweb.eu/0/procurement


Kasalica priželjkuje rani gol u Kupu - Sportske.net\nKasalica priželjkuje rani gol u Kupu\nNapadač Crvene zvezde sa velikim nestrepljenjem očekuje finale Kupa Srbije za koje kaže da bi rani gol mogao mnogo toga da reši.\nCrvena zvezda sutra igra finale Kupa u Kruševcu protiv ekipe Borca iz Čačka, ekipe koju Filip Kasalica vrlo dobro poznaje.\n„Radi se o dobroj ekipi, i pozicija koju zauzimaju na tabeli sigurno nije odraz i merilo njihovog kvaliteta. Odbrambeni fudbaleri Borca su odlični igrači. Poznajem vrlo dobro Radanovića i Miličića, dobri smo prijatelji privatno, i ukoliko mi trener Prosinečki ukaže šansu, vodiću borbu protiv njih dvojice. Naravno da popuštanja neće biti ni sa moje ni sa njihove strane“, ističe napadač Crvene zvezde koji dodaje da crveno-bele interesuje samo pobeda i trofej.\n„Nije na nama da se bavimo rivalom, već da se skoncentrišemo na našu igru i kvalitete i da osvojimo trofej."\n"Neće biti lako, ali mi smo Zvezda i samo nas pobeda interesuje, o bilo kom drugom rezultatu i ne razmišljamo.“, ističe Kasalica koji smatra da bi rani gol mogao da donese veliku prednost njegovoj ekipi i umnogome okrene tok meča.\nKasalica takođe ističe da je odpočetka zimskih priprema, kada je on stigao u tim, jedini cilj bio osvajanje trofeja za koji će Zvezda dati maksimum.\n„Od početka zimskih priprema osvajanje Kupa je bio cilj, i sada nas samo jedna utakmica deli od ispunjenja zacrtanog cilja. Nadam se da ćemo odigrati dobru utakmicu, pobediti, obradovati navijače, a onda se dobro odmoriti i osvežiti i krenuti punih baterija u nove pobede.“, zaključio je Filip Kasalica.


Adaptacija kuće ili stana drugi deo\nU natavku naseg bloga o adapaciji kuce ili stana krcemo od process dizajniraja enterijera I izalaznja optimanih resenja za nasu kucu ili stan. Svakako kncept za dizajn je povezan sa mnogo preduslova. Svaako najbitniji su Funkcinalnost novog nterijera, ekonomska opravdanost investicije I u adaptaciju kuce ili stana kao I pravilan odabir materijala, boja I osvetljeja enterijera.\nU dnanasnjem postingu o adaptaciji stana cemo predstaviti idejn resenja enterijera za dnevnu sobu. Ovo su resenja koj smo upravo dizajnirali za naseg klijenta. Proces realizcije adaptacije stana ce biti propracen snimcima “korak po korak-pre I posle”.\nU ovom resenju smo pratili koncet modernih linija ,decntnih boja I geometrijskih oblika ukomponovanih skladno u prostrani dnevni boravak sa dva posebna sadrzaja, jedan trpezarisjko gostinski drugi – klubno porodicni. U drugoj fazi tokom let ace se na dnevnu sbu dograditi “suncana soba” sa dodatnih 40 kvadratnih metara zastakljenog prostora modern materijala I primenjenih tehnologija “pametnih kuca” . Ova resenja se ticu automatskim upravljanjem dnevnim-vestackim osvetljenjem, korekcijom temperature I upotrebom prirodnih izvora kad god je to moguce bez aktiviranja grejanja ili hladjenja ako su prisutni izvori spoljnih uticaja.


Zašto su Dostojevskog poredili sa Anštajnom /video/ - 18.11.2021, Sputnik Srbija\nZašto su Dostojevskog poredili sa Anštajnom /video/\nU čemu je tajna knjige koja je uspela da izvrši revoluciju u čitanju i tumačenju dela Fjodora Mihailoviča Dostojevskog? 18.11.2021, Sputnik Srbija\nDa li je studija Mihaila Bahtina „Problemi poetike Dostojevskog“, osim što je veliko uputstvo u tajne književno-umetničkog zanata, primenjiva i na sam život? Zašto Bahtin velikog ruskog pisca poredi sa Ajnštajnom, naučnim umom koji je razumeo logiku nedovršenosti?Da li smo, čitajući o samosvesnim književnim junacima, o karnevalizaciji i višeglasju, o dijalogu koji jedini vodi do mišljenja, spremni da deo tog bahtinovskog nasleđa primenimo u sopstvenom mišljenju i tumačenju života – za emisiju „Orbita kulture“ govore univerzitetski profesori dr Jasmina Ahmetagić i dr Jovan Popov.Rusija i svet obeležavaju 200 godna od rođenja ovog velikog pisca.Prema podacima UNESKO, Dostojevski je danas jedan od najčitanijih pisaca u svetu, čija su dela prevedena na više od 170 jezika.\nkultura, dostojevski – dva veka od rođenja\nU čemu je tajna knjige koja je uspela da izvrši revoluciju u čitanju i tumačenju dela Fjodora Mihailoviča Dostojevskog?\nDa li je studija Mihaila Bahtina „Problemi poetike Dostojevskog“, osim što je veliko uputstvo u tajne književno-umetničkog zanata, primenjiva i na sam život? Zašto Bahtin velikog ruskog pisca poredi sa Ajnštajnom, naučnim umom koji je razumeo logiku nedovršenosti?\nDa li smo, čitajući o samosvesnim književnim junacima, o karnevalizaciji i višeglasju, o dijalogu koji jedini vodi do mišljenja, spremni da deo tog bahtinovskog nasleđa primenimo u sopstvenom mišljenju i tumačenju života – za emisiju „Orbita kulture“ govore univerzitetski profesori dr Jasmina Ahmetagić i dr Jovan Popov.\nRusija i svet obeležavaju 200 godna od rođenja ovog velikog pisca.\nPrema podacima UNESKO, Dostojevski je danas jedan od najčitanijih pisaca u svetu, čija su dela prevedena na više od 170 jezika.


Ko bi rekao čuda da se dese, ode Ljaja kod Mihe! - Sportske.net\nKo bi rekao čuda da se dese, ode Ljaja kod Mihe!\nAdem Ljajić na korak od Torina gde će ga trenirati Siniša Mihajlović, Posle svega što su preturili preko glave, izgleda da će ponovo sarađivati!\nAdem Ljajić je na korak od Torina. Naime, "Bikovi" će prodati u narednih par dana Kamila Glika Monaku, a novac dobijen od poljskog reprezentativca (13 miliona evra sa bonusima) uložiti u dovođenje dvojca iz Rome, Jaga Falkea i Adema Ljajića.\nDa, dobro ste pročitali, srpski reprezentativac će sarađivati sa nekadašnjim selektorom "Orlova" Sinišom Mihajlovićem koji ga je eliminisao iz nacionalnog tima jer nije želeo da peva himnu.\nMihajlović je Ljajiću bio trener u Firenci, tada mu je pružao šansu, ali bio nezadovoljan njegovim navikama, pre svega ishranom (sećate se Mihine priče o tome da Adem jede previše slatkiša), ali i činjenicom da više vremena provodi igrajući PES nego trenirajući.\nTo je bilo davno, Ljajić koji je svašta preturio preko glave je prošlu sezonu proveo u Interu, u jednom periodu bio najbolji igrač, ali Manćini ga je sklonio iz tima.\nInter neće otkupiti njegov ugovor, Roma želi da ga proda, našem reprezentativcu ističe ugovor narednog leta.\nTorino će dobiti Ljajića verovatno po "diskontnoj" ceni, uz to ponudiće mu četvorogodišnji ugovor, trenutno Ljajić ima blizu 2 miliona po sezoni, čini se da među "Bikovima" neće moći da računa na taj novac.\nIpak, mediji na Apeninima tvrde da su stvari dogovorene, da je Roma pristala da pošalje Ljajića u Torino, njemu je bitno da igra, ali i da ostane u Seriji A.\nPominjana je i Fiorentina, to je otihnulo, izgleda da su Mihajlović i Ljajić sudbinski povezani i da će ponovo sarađivati!\nKolarov - Prioritet svih prioriteta!


"MUP do daljeg da obustavi uvođenje sistema za pametan video nadzor" - Društvo - Dnevni list Danas\nPočetna » Vesti » Društvo » „MUP do daljeg da obustavi uvođenje sistema za pametan video nadzor“\n„MUP do daljeg da obustavi uvođenje sistema za pametan video nadzor“\nDanas Online18.11.2019. 11:27\nUvođenje pametnog video nadzora, sa hiljadama kamera u javnom prostoru i softverom za prepoznavanje lica, uz protivrečne izjave funkcionera i uskraćivanje informacija, izazvalo je opravdanu zabrinutost u javnosti.\nOd najave novog sistema, organizacije građanskog društva su nastojale da prate usklađenost procedura za Ustavom Srbije i važećim zakonima, uprkos netransparetnosti čitavog procesa od strane nadležnih institucija.\nJedan od značajnih segmenata zakonite procedure jeste i izrada procene uticaja novog sistema nadzora na prava građana. SHARE Fondacija, Partneri za demokratske promene Srbija i Beogradski centar za bezbednosnu politiku konačno su dobili ovaj dokument posrednim putem, od Poverenika za informacije od javnog značaja i zaštitu podataka o ličnosti, navodi se u saopštenju ove organizacije.\nOrganizacije su izradile i objavile detaljnu analizu Procene uticaja obrade na zaštitu podataka o ličnosti korišćenjem sistema video nadzora Ministarstva unutrašnjih poslova. Zajednički zaključak analize glasi da Procena uticaja MUP-a ne ispunjava ni formalne ni materijalne uslove propisane zakonom. Shodno tome, Ministarstvo unutrašnjih poslova bi trebalo da do daljeg obustavi uvođenje sistema za pametan video nadzor.\nKako ističu u SHARE Fondaciji, procena uticaja ne ispunjava minimum propisanih zakonskih elemenata: metodologija izrade i struktura Procene uticaja nisu usaglašeni sa zahtevima zakona; ne postoji sveobuhvatan opis predviđenih radnji obrade ličnih podataka; nisu procenjeni rizici po prava i slobode građana; nisu opisane mere koje se nameravaju preduzeti u odnosu na postojanje rizika; delimično su opisane tehničke, organizacione i kadrovske mere u cilju zaštite ličnih podataka.\nSporan je pravni osnov za masovno korišćenje sistema pametnog video nadzora, dok su pozitivni efektina smanjenje kriminaliteta izneti u Proceni uticaja precenjeniusled činjenice da su relevantna istraživanja i uporedna praksa korišćeni selektivno.\nTakođe, Procenom uticaja nije utvrđeno da jeupotreba pametnog video nadzora neophodna zarad javne bezbednosti, niti da je upotreba ovako invazivne tehnologije proporcionalna, imajući u vidu rizike po prava i slobode građana.\nProcena uticaja sadrži primere zemalja koje se umnogome oslanjaju na video nadzor, ali se zanemaruje rastući trend zabraneili ograničavanjaovakvih sistema u svetu, zbog prepoznatih rizika.\nOrganizacije pozivaju MUP da do daljeg obustavi uvođenje sistema za pametan video nadzor, te naglašavaju potrebu da se sprovede široka javna rasprava o potrebama, efektima i mogućim posledicama uvođenja ovakvog sistema.\nkamereMUPPoverenik za informacije od javnog značajaShare fondacijaSnimci\n2 reagovanja na “„MUP do daljeg da obustavi uvođenje sistema za pametan video nadzor“”\n18. novembra 2019. u 14.55\n„Javnost koja je zabrinuta“ je ona javnost koja se plaši da bude uhvaćena u prekršajnom ili krivičnom delu. Obični građani se ne brinu i mirno spavaju, a buku dižu oni kojima savest nije mirna.\n18. novembra 2019. u 17.56\nE moj Dragane, u danasnjoj Srbiji samo nevini imaju realan razlog za strah od drzavne represije.


Robert Dauni Junior proglašen za najboljeg Marvel glumca - Muški magazin - trendovi, fitness, lifestyle, saveti, devojke... `\nRobert Dauni Junior proglašen za najboljeg Marvel glumca\nMarvelov filmski univerzum ne bi bio isti bez ove legende...\nMarvel je za 10 godina napravio neverovatnu filmsku franšizu koja će definitivno ostati zauvek upamćena u filmskoj istoriji, ali ništa ne bi bilo moguće bez Roberta Daunija koji je 2008. godine prvi put tumačio lik Tonija Starka i postao Ajronmen. Ovo je bio prvi film koji je otvorio put ka stvaranju Marvel filmskog univerzuma koji trenutno ima 18 filmova.\nRobert je jedan od najuspešnijih i najpoznatijih holivudskih glumaca, ali je sada proglašen i za najboljeg Marvel glumca što defnitivno i zaslužuje. U proteklih 10 godina, Dauni je svoj život posvetio Ajronmenu i Marvel filmovima i ljudi koji su sa njim sarađivali kažu da je on neverovatno ljudsko biće koje niko ne može da zameni.\nPotvrđeno je da će se Dauni pojaviti u sledećem nastavku Osvetnika i da če još neko vreme tumačiti lik Tonija Starka, pa se nadamo da neće odlučiti da ode u penziju u bliskoj budućnosti, jer Marvel filmovi ne bi bili isti bez ovog čoveka.\nPROČITAJTE SLEDEĆI TEKST: Top 10 GANGSTERSKIH filmova koje morate pogledati


Majke Srebrenice i Žepe pozvale Tužilaštvo BiH da sankcioniraju napade na povratnike - Portal 072info\nMajke Srebrenice i Žepe pozvale Tužilaštvo BiH da sankcioniraju napade na povratnike\nUdruženje Pokret “Majke enklave Srebrenica i Žepa” oglasilo se povodom napada na povratnike u manjem bh. entitetu RS.\n– Pozivamo Tužilaštvo BiH, Agencije za sprovođenje zakona, Operativnu grupu za borbu protiv terorizma, da odmah i neizostavno obavijeste javnost zašto od Dejtonskog mirovnog sporazuma nije otkriven i sankcionisan niti jedan naredbodavac i izvršilac u preko 1.000 terorističkih napada na povratnike u manjem BH entitetu –RS.\nZvuči uvredljivo i ponižavajuće da su se svi sigurnosno – tužilački kapaciteti u BiH angažirali na pronalasku youtubera koji je navodno prijetio Miloradu Dodiku, dok hiljade terorističkih napada sa smrtnim posljedicama i dan danas ostaju neotkriveni i zataškani od Tužilaštva i Agencija za sprovođenje Zakona.\nPozivamo Tužilaštvo BiH, da odmah i neizostavno obavjeste javnost i o rezultatima januarskih napada na povratnike gdje je hitnu istragu tražio i Visoki povjerenik UN za ljudska prava.\nNakon niza upozorenja naša udruženja će pokrenuti i krivične postupke protiv svih onih koji opstruiraju i zataškavaju terorističke napade u manjem BH entitetu.\nSvakog prvog u mjesecu ćemo se obratiti javnosti u vezi zataškavanja državnog terorizma u RS od strane nadležnih i institucija u BiH – poručili su.\nPrethodni članakOgnjen Nastić uspio pobjeći iz ratnog pakla Ukrajine: S tromjesečnom bebom i suprugom konačno stigao u BiH\nSljedeći članakAko padne Ukrajina, pada Evropa (VIDEO)


Konkurs za stipendije za godišnji program razmene\nIzvor: DobreVesti.rs, 24.Nov.2019, 22:39\nKonkurs se raspisuje za jednu punu stipendiju za godišnji program razmene, za školsku 2019/20. godinu, u Italiji i pet delimičnih stipendija za godišnji program razmene u sledećim zemljama: Argentina, Portugalija, Rusija, Turska i Filipini. Učenik može konkurisati za više staipendija, odnosno zemalja, navodeći redosled prioriteta.\nPuna stipendija pokriva sve troškove programa razmene u Italiji. Delimičnim stipendijama pokriveni su školski program razmene u jednoj od pet ponuđenih zemalja (Argentina, Portugalija, Rusija, Turska i Filipini).\nProgram traje jednu školsku godinu i obuhvata:


KRSTIĆU I ŠABANIJU POVRĐENA PRESUDA\nKRSTIĆU I ŠABANIJU POTVRĐENA PRESUDA: Još jedna sramna odluka Apelacionog suda lažne države\nOvo presudom su Zlatan Krstić iz Nerodimlja kod Uroševca i Destan Šabani osuđeni za navodni ratni zločin protiv civilnog stanovništva, na 14 godina i šest meseci, odnosno na sedam godina zatvora.\nZlatan Krstić je optužen da je 26. marta 1999. godine u selu Gornje Nerodimlje kod Uroševca navodno učestvovao u napadu na civilno albansko stanovništvo, odnosno u proterivanju petnaest članova albanske porodice i odvođenju četiri taoca, koje je kasnije navodno mučio i ubio vatrenim oružjem. Destani je optužen da je tokom ratnih dejstava na Kosovu kao pripadnik srpskih policijskih snaga u svojstvu policijskog inspektora i naoružan automatskim oružjem navodno naredio da se tela žrtava sahrane bez dostojanstva, kršeći pravila ratovanja i humanitarnog prava.\nBranilac Zlatana Krstića advokat Dejan Vasić ovu presudu Apelacionog suda ocenio je skandaloznom, dok članovi njegove porodice ističu da za vreme ratnih dejstava Krstić nije bio na Kosovu, budući da se njegova porodica još ranije iselila u okolinu Kragujevca.\nI dok Vasić ističe da niko od ispitanih svedoka tužilaštva nije potvrdio da je video Krstića kako izvodi bilo koje delo za koje se tereti, njegov sin Aleksandar ispričao je nedavno "Novostima" da je Zlatan posle 1999. godine dolazio često u okolinu Uroševca gde poseduju imanje. Zato se članovi njegove porodice pitaju kako je moguće da Zlatana niko nije optužio prethodnih dvadesetak godina, već onda kada je otišao u opštinu da izvadi lična dokumenta.\nKosovo Kosovo i Metohija ratni zločin Zlatan Krstić Apelacioni sud Kosova Gornje Nerodimlje


Iran: Bilateralni razgovori sa SAD, potom sa Rusijom — Radio Velkaton : Radio Velkaton\nRadio Velkaton > Nekategorisano > Iran: Bilateralni razgovori sa SAD, potom sa Rusijom\n8. Juna. 2014. Nekategorisano\nIran: Bilateralni razgovori sa SAD, potom sa Rusijom\nTEHERAN – Teheran je saopštio danas da će imati prve bilateralne razgovore poslije više decenija sa SAD, na kojima će glavna tema biti sporni iranski nuklearni program, posle kojih će odmah uslediti razgovori sa Rusijom u Rimu.\nRazgovori sa SAD biće vođeni 9. i 10. juna u Ženevi, saopštilo je iransko ministarstvo spoljnih poslova, a neimenovani zvaničnik američkog Stejt departmenta je potvrdio sastanak, navodeći da će američku delegaciju predvoditi zamenik državnog sekretara Vilijem Berns i Vendi Šerman, nadležna za pregovore sa Iranom, prenela je agencija AFP.\nIran će raditi i na organizovanju drugih bilaterlanih susreta sa članovima grupe pet zemalja (Velika Britanija, Kina, Francuska, Rusija i SAD) plus Nemačka, navedeno je u saopštenju iranskog ministarstva. Zapadne sile veruju da Teheran želi da napravi nuklearno oružje, međutim Iran to negira i tvrdi da je reč o isključivo u mirnodopskim svrhama.\n26.01.2020 Neobični grad u kojem živi samo jedan stanovnik


Dogovor federalnih i kantonalnih dužnosnika\nNa današnjem sastanku čelnika Federalne i deset kantonalnih vlada podržane su mjere i aktivnosti za realizaciju Socijalnog sporazuma za period 2009.- 2010. godina, te Programa mjera za ublažavanje posljedica globalne ekonomske krize i unapređenja poslovnog ambijenta. Današnji sastanak, između federalnog premijera dr. Nedžada Brankovića i dvojice dopremijera Vjekoslava Bevande i Gravrila Grahovca s premijerima svih deset kantona u Federaciji, prvi je ovakve vrste održan u 2009.godini,a nastavak je uobičajene prakse Vlade FBiH u ovom mandatu.\nPremijer Branković kazao je, da su kao prioriteti za realizaciju navedenih aktivnosti, dogovoreni smanjenje javne potrošnje, unapređenje ambijenta za investiciona ulaganja u Federaciji, reforma zakona na osnovu kojih su regulirani lični transferi svakom pojedincu, jačanje uloge općina u socijalnoj brizi o građanima i formiranje javnog registra korisnika, te eventualne reforme zavoda za zdravstvenu zaštitu i zapošljavanje.\nU okviru mjera za stvaranje boljeg ambijenta za investicije, premijer FBiH je naveo potrebu privatizacije strateških sektora, počevši od telekomunikacija, preostalog dijela državnog kapitala u finanijskom sektoru te u drugim manjinskim dijelovima, a nikako i u energetici. U tom kontekstu je naveo jačanje kapitala Razvojne banke Federacije, a govoreći o privatizaciji sektora telekomunikacija istakao je da Federacija već ove godine mora servisirati oko 340 miliona obaveza na račun javnog i unutrašnjeg duga, i da stoga mora doći do vlastitog novca.\nKazao je i kako je potrebno hitno donošenje zakona o javno-privatnom partnerstvu, korekcije federalnih zakona o koncesijama i o eksproprijaciji jer treba ukloniti prepreke koje trenutno usporavaju potencijalne investitore da efikasno provedu eksproprijaciju i ulože novac.\n- Treba, također, pratiti primjenu seta fiskalnih zakona i eventualno izmijeniti Zakon o pripadnosti javnih prihoda, rekao je Branković i dodao da je danas postignut dogovor federalnih i kantonalnih vladinih partnera o zajedničkom angažmanu na ovim prioritetima i drugim mjerama.\nFederalni i kantonalni dužnosnici su razgovarali i o budžetskim politikama, te budžetima za 2009. godinu. Premijer Kantona Sarajevo Besim Mehmedić je negirao mogućnost smanjenja plaća u javnoj upravi, ali je rekao da ne postoji mogućnost njihovog povećanja, te najavio uštede u pogledu djelovanja raznih komisija i drugih tijela.\nPremijer Hercegovačko-neretvanskog kantona Srećko Boras je izjavio da su kantoni na današnjem sastanku predočili federalnim partnerima probleme iz svojih sredina na čijem se rješavanju mogu zajedno angažirati, a kao jedan od takvih sa svog područja naveo poplave u Popovom polju i pričinjene štete.\nOvakvi sastanci federalnih i kantonalnih dužnosnika bit će i dalje praksa.


Trećina banaka i finansijskih kompanija nema adekvatnu zaštitu onlajn transakcija\nDec 30, 2015 Kaspersky Lab, onlajn transakcije, online banka, web bankarstvo\nNedavnim istraživanjem* koje su sproveli stručnjaci iz kompanija Kaspersky Lab i B2B International otkriveno je da 33 odsto finansijskih kompanija ne obezbeđuje svojim klijentima sigurne kanale za sprovođenje onlajn transakcija, uprkos činjenici da je 62 odsto ovih kompanija primetilo značajan porast u broju korisnika koji koriste onlajn finansijske usluge, a čak 50 odsto njih smatra da su onlajn finansijske prevare u porastu.\nIstraživanjem je utvrđeno da brojne banke i kompanije koje pružaju finansijske usluge imaju poteškoća da zaštite sebe i svoje klijente od finansijskih prevara budući da klijenti u sve većoj meri koriste brojne mobilne uređaje za onlajn finansijske transakcije.\nDve trećine (65 odsto) ispitanika izjavilo je da sve veći broj klijenata koristi različite uređaje za sprovođenje onlajn transakcija, pri čemu samo 53 odsto njih koristi dvostepenu autorizaciju. Takođe, 50 odsto kompanija primenjuje specijalizovano rešenje za sprečavanje finansijskih prevara iako samo 22 odsto njih smatra da je ovo najefikasniji vid zaštite. Manje od polovine (42 odsto) kompanija primenjuje ova rešenja i na korisničke uređaje, dok samo 67 odsto njih koristi bezbednu konekciju za sve onlajn transakcije.\nNe iznenađuje podatak da je čak 49 odsto kompanija svesno da samo ublažava posledice napada umesto da ih uklanja u potpunosti, dok 29 odsto njih smatra da je isplativije da rešavaju finansijske incidente tek nakon što se dogode umesto da sprečavaju njihovo pojavljivanje.\n„Ovim istraživanjem ustanovljeno je da banke i druge finansijske organizacije imaju poteškoća da se izbore sa onlajn finansijskim pretnjama u današnjem svetu povezanih uređaja. Oko 38 odsto organizacija sa kojima smo razgovarali priznalo je da imaju sve većih poteškoća da utvrde da li je transkacija legitimna ili maliciozna, pri čemu čak jedna od tri organizacije odlučuje da se izbori sa ovim problemom „tek kada se dogodi“, što je jako zabrinjavajuće. Ako uzmemo u obzir to da je samo našim istraživanjima detektovano 22,9 miliona finansijskih malver napada u 2014. godini, pri čemu je čak 2,7 miliona korisnika bilo targetirano ovim napadim, očigledno je da se problemu ne može pristupiti tako što će se rešavati svaki individualni incident već mora postojati adekvatno dugoročno rešenje. I krajnji klijenti i finansijske organizacije zaslužuju bolju uslugu i zaštitu”, izjavio je Ros Hogan (Ross Hogan), direktor odseka za zaštitu od finansijskih prevara u okviru kompanije Kaspersky Lab.\nIstraživanjem je utvrđeno da korisnici obične antivirus programe za zaštitu na internetu ne smatraju adekvatnim rešenjem za sprečavanje prikrivenih „fišing“ i malver napada koji mogu prouzrokovati finansijske gubitke. Manje od 10 odsto ispitanika odlučilo se za ovu opciju kao vid zaštite.\nKorisnici uglavnom smatraju da je najbolje rešenje korišćenje specijalizovanih programa. Kaspersky Fraud Prevention predstavlja sveobuhvatno bezbednosno rešenje koje je kreirano za zaštitu od onlajn i mobilnih finansijskih pretnji. Osnovnu platformu čine dva podsistema, pri čemu se jedan od njih nalazi u okviru infrastrukture banke i obezbeđuje dodatni sloj zaštite tako što analizira bankarske usluge koje se sprovode na uređajima korisnika.\nDruga platforma nalazi se na uređajima krajnjih korisnika kao što su računari i mobilni uređaji. Nakon što ga korisnik instalira na svoj Mac ili Windows uređaj, program Kaspersky Fraud Prevention for Endpoints proverava autentičnost veb stranica i otvara stranice u bezbednom režimu kako bi bio siguran da su lični podaci zaštićeni od krađe ili modifikacije. Program takođe blokira svaki pokušaj inficiranja računara malverom. Kaspersky Fraud Prevention Software Develeopment Kit omogućuje kreiranje aplikacija zaštićenih od finansijskih prevara za Android, iOS ili Windows Phone platforme.\n*Istraživanje „IT Security Risks 2015“, koje su sproveli stručnjaci iz kompanija Kaspersky Lab i B2B International, obuhvatilo je više od 5,500 predstavnika kompanija, uključujući 131 predstavnika banaka i drugih kompanija za pružanje finansijskih usluga iz 26 zemalja.\n“Fišing” poruke izazvale veliku pometnju među potrošačima\nNetflix od danas i zvanično dostupan u Srbiji


SARAJEVO – Savjetnik za statistiku i planiranje u Kancelariji premijera Federacije Bosne i Hercegovine Nadir Jahić kazao je da industrijska proizvodnja u FBiH bilježi rast od maja prošle godine.\nDodao je da je pandemija koronavirusa u početnoj fazi teško pogodila sve sektore ekonomije u FBiH.\nNaglasio je da je nakon dva mjeseca počeo oporavak proizvođačkog dijela ekonomije te da u FBiH industrijska proizvodnja od maja 2020. godine bilježi rast od 22 posto i da je prešla predpandemijski nivo.\n“Kao daljnji indikator trebamo uzeti činjenicu da je izvoz iz FBiH u prvom kvartalu ove godine za 18 posto veći nego u istom periodu 2020. godine, dakle prije početka pandemije i prvi put je prešao vrijednost od dvije milijarde konvertibilnih maraka za jedan kvartal. Pokrivenost uvoza izvozom je dosegla rekordnih 65 posto”, podvukao je Jahić.\nZaključio je da sektori ekonomije, uslužni sektor i turizam, i dalje zahtijevaju pažnju, jer su još uvijek ograničeni epidemiološkim mjerama, a zapošljavaju veliki broj ljudi i glavni su generator javnih prihoda od indirektnih poreza.Fena


SAD i talibani potpisali su mirovni sporazum u Dohi prema kome se Amerika obavezala da povuče svoje trupe iz Avganistana.\nVašington će povući svoje i NATO trupe iz bliskoistočne zemlje nakon 18 godina rata.\nAmerički državni sekretar Majk Pompeo i čelnici talibana prisustvovali su ceremoniji potpisivanja sporazuma u Dohi.\nRazgovori između avganistanske vlade i talibana tek će uslediti.\nPrema ovom sporazumu, militanti su se, takođe, složili da neće dozvoliti Al Kaidi ili bilo kojoj drugoj ekstremističkoj grupi da deluje u oblastima koje oni kontrolišu.\nAmerikanci planiraju da konačno ZAVRŠE SVOJ NAJDUŽI RAT, ali time prete da prepuste Avganistan NEMILOSRDNIM EKSTREMISTIMA\nSAD su izvršile invaziju na Avganistan nekoliko nedelja nakon napada na Svetski trgovinski centar 2001. godine od strane Al Kaide.\nViše od 2.400 američkih vojnika nastradalo je tokom gotovo dve decenije sukoba. Oko 12.000 vojnika i dalje je stacionirano u zemlji.\nSAD će u prvoj fazi smanjiti broj svojih vojnika sa oko 13.000 na 8.600 u roku od 135 dana.\nU roku od deset do 15 dana nakon potpisivanja sporazuma, talibani i predstavnici svih delova avganistanskog društva, uključujući vladu, sešće za sto i pokušati da dogovore uređenje posleratnog Avganistana, uključujući i pitanja trajnog primirja i prava žena i manjina.\nDobra prilika ili spoljnopolitičko kockanje?\nAmerički predsednik Donald Tramp rekao je ranije da ovaj sporazum za njega predstavlja dobru priliku da se američki vojnici vrate kući.\nMeđutim, bezbednosni eksperti kažu da bi ovo moglo predstavlja jedno spoljnopolitičko kockanje koje će talibanima dati međunarodni legitimitet.\nU međuvremenu, oglasio se i NATO koji je podržao sporazum SAD i talibana.\n- Put do mira je dug i težak i potrebno je da budemo spremni za sve eventualne teškoće. NATO podržava ovaj mirovni sporazum - rekao je generalni sekretar Alijanse Jens Stoltenberg novinarima.\nOn je dodao da je NATO spreman da smanji broj vojnika u Avganistanu, ali bi on bio povećan ukoliko se pogorša situacija.\nTramp razgovarao sa liderom talibana o MIROVNOM SPORAZUMU\nPOVLAČENJE KORAK PO KORAK Šta su dogovorili SAD i talibani i od čega zavisi da li će najduži američki rat u istoriji ZAISTA BITI OKONČAN?


RTS :: Bajden potpisao zakon o privremenom finasiranju, izbegnuta blokada vlade SAD\nSvet Bajden potpisao zakon o privremenom finasiranju, izbegnuta blokada vlade SAD\npetak, 01. okt 2021, 07:51 -> 08:59\nU saopštenju izdatom nakon što je predsednik SAD Džozef bajden potpisao zakon navodi se da postoji još mnogo toga što treba učiniti.\n"Usvajanje ovog zakona nas podseća da je saradnja dve stranke moguća i daje nam vreme da usvojimo dugoročno finansiranje kako bi naša vlada funkcionisala i radila za američki narod", navodi se u Bajdenovom saopštenju.\nAmerički Senat usvojio je zakonski predlog o privremenom finansiranju vlade do 3. decembra, da bi se izbeglo delimično zatvaranje federalnih institucija. Predlog je najpre odobren u Senatu sa 65 glasova za i 35 protv, a zatim i u Predstavničkom domu gde je imao podršku 254 člana, dok je 175 bilo protiv.\n"Osim nesmetanog rada vlade, usvajanjem ove rezolucije obezbediće se kontinuirana pomoć veteranima i socijalno ugroženima, zdravstvenom sistemu i obrazovnim institucijama.To su najvažnije stvari kojima moramo da posvetimo pažnju kako bi obezbedili stabilno i prosperitetno društvo", rekla je Predsednica Predstavničkog doma američkog Kongresa Nensi Pelozi.\nPodele unutar Demokratske stranke ugrozile su planove predsednika Bajdena o ulaganjima u infrastrukturu, proširivanje obima socijalnih usluga u borbi protivklimatskih promena.\nDemokrate nisu složne ni kada je reč o obimnom paketu mera pomoći vrednom 3 hiljade 500 milijardi dolara kojim bi se obezbedilo porodično odsustvo,medicinska nega za starije osobe i veća podrška deci.


Donacija za porodicu Jovanović - Help Serbian Children\nDonacija za porodicu Jovanović\nPisali smo o porodici Jovanović iz Beograda, i samohranom ocu Saši, koji se bez ičije pomoći stara o svoje dvoje dece Dušanu (6) i Eni (11).\nSaši su obe noge operisane, i teško mu je da nađe stalno zaposlenje. Ovaj čovek je jako vredan i prihvata sve poslove na koje naiđe, od krečenja do čišćenja stanova itd. Porodica Jovanović živi u malom iznajmljenom stanu, gde svi spavaju i žive u jednoj prostoriji.\nMiloš Jovanović, Petar Nikolić, Ivan Martać su videli naš apel za pomoć porodici Jovanović, i prikupili 900 evra, koje su im odneli, kako bi pomogli porodici da se neko vreme ne brine i ima osnovne neophodne potrepštine.\nSva trojica su rođeni u Srbiji, ali trenutno žive i rade u inostranstvu, mada imaju veliku želju da se vrate u svoju državu. Za ove ljudi nemamo dovoljno reči hvale, i neizmerno cenimo njihovu pomoć porodici Jovanović.


Pred kompjuterom gotovo sva deca | Dečji sajt\nStasale su generacije u kojima deca znaju više od roditelja, bar kada je reč o kompjuterima! Čak 93 odsto dece i 65 odsto odraslih u Srbiji redovno koristi kompjutere, pokazalo je istraživanje kompanije "Intel".\nKoliko vremena provode ispred računara zavisi od uzrasta. Istraživanje je pokazalo da 28 odsto odraslih i čak 44 procenata dece dnevno pred računarom provede od jednog do tri sata. Svaki peti odrasli i 18 odsto dece kompjuteru posvećuje manje od sat vremena dnevno.\nOko 15 procenata odraslih i četvrtina dece računare koristi od jednog do tri sata dnevno, a duže od toga - tek svaki stoti odrasli i svako 20. dete.


Pit Sampras: Novakova sezona je najbolja koju sam video u životu – Novak Đoković\nPit Sampras: Novakova sezona je najbolja koju sam video u životu\nMediji\t25. 09. 2011.\n25. 09. 2011. · Photo: AP\nU izjavi pred turnir ATP šampiona u Južnoj Floridi prošle nedelje, Pit Sampras je za Noletovu tekuću sezonu rekao da je „najbolja koju je ikada video“.\n„Definitivno najbolja sezona koju sam video u životu“, rekao je Sampras za Palm Bič Post. Takođe ju je označio kao „jedno od najboljih dostignuća u sportu uopšte.“\nNovakov mentalni pristup je ključ, smatra 14-ostruki Gren Slem šampion.\n„Uvek sam mislio da je Novak previše temperamentan i da će imati padove koji bi ga sprečili da osvaja Gren Slem turnire“, rekao je Sampras. „A pogledajte sada – izgubio je prva dva seta protiv Rodžera i bum! Oporavio se u roku od par minuta. Sada ima kratko pamćenje. Postao je veliki šampion.“\nOve godine Nole ima odnos pobeda i poraza 64-3, osvojio je 10 titula, uključujući tri Gren Slema.\nPre samo devet meseci, pitali smo se kako će iko uspeti da pobedi Rafaela Nadala. Sada, posle jedne od najboljih sezona u istoriji tenisa, teniski svet postavlja isto pitanje u vezi sa Đokovićem.\nSrpska zvezda je osvojila tri od četiri ovogodišnja Gren Slema, dva u finalu protiv svog prethodnika Rafaela Nadala.\nI Džon Mekinro je odao priznanje Noletu za osvajanje treće Gren Slem titule ove sezone i za „najbolju godinu u istoriji našeg sporta“.\nKada ovo kaže Mekinro, koji je 1984. godine imao odnos pobeda i poraza 82-3, to dobija na težini.\n„Đoković ima najbolju sezonu u istoriji našeg sporta, nema sumnje“, rekao je. „Potpuno je zbunio Nadala. Nikada nisam video Nadala takvog da izgleda kao da ne zna šta da radi – čak i na šljaci u Rimu, Đoković je učinio da izgleda tako.“\n„Na Vimbldonu se odvojio i podigao igru na potpuno novi nivo. Pobedio je Nadala šest puta u toku jedne godine a, obzirom kakvu je godinu Nadal imao 2010. godine, to je prilično teško uraditi.“\n„Kao sezona, mislim da je Đokovićeva najbolja još od Lejverove 1969.“, rekao je Patrik Mekinro, komentator i bivši Dejvis kup selektor SAD.\nSamo je još petorici momaka uspelo u novoj eri da osvoje tri Gren Slema u sezoni, a Lejver je bio jedini koji je osvojio sva četiri.\nčak i veliki igrači kao što su Pit Sampras, Bjorn Borg i Džon Mekinro nikada nisu osvojili više od dve Gren Slem titule u godini.\n„Novak se takmiči sa dva momka koji imaju dvocifreni broj osvojenih Gren Slem trofeja, i zdravi su, a on dominira“, rekao je Džim Kurijer, selektor Dejvis kup reprezentacije Sjedinjenih Država i bivši svetski br.1. „To je verovatno ono što je najimpresivnije u vezi ove sezone.“\nFederer nije imao dva protivnika svog kvaliteta kada je bio na vrhuncu. Novak ima dvojicu igrača vrhunskog kvaliteta što još više ističe veličinu njegovog uspeha. „Zato mi je to sve zapanjujuće“, rekao je Kurijer.\nnajbolja sezona, Pit Sampras


source.ba | Ono najteže tek dolazi: Dodik čeka razgovor s Vučićem o sankcijama\nOno najteže tek dolazi: Dodik čeka razgovor s Vučićem o sankcijama\nRazgovori sa predstavnicima Srbije o novim sankcijama SAD-a tek slijede jer trenutno traju slavljenički dani, izjavio je član Predsjedništva Bosne i Hercegovine Milorad Dodik novinarima nakon dodjele odlikovanja povodom Dana Republike, 9. januara.\nNjemački mediji ponovo upozorili na osovinu Vučić, Dodik, Čović, kritike i Hrvatskoj\nSchmidt kazao da je oslabila prijetnja formiranjem vojske RS\nVučić: Najveći problem bit će bošnjačko hrvatski odnosi\nGP BiH na strani neustavnog djelovanja: Galić odobrio tim za osiguranje obilježavanja 9. januara!\n"Razgovarat ćemo kada budu radni dani. Sada su naši slavljenički dani i mi se zahvaljujemo Srbiji, ljudima koji su ovdje odlikovani", rekao je Dodik.\nDodik je podsjetio da je ranije najviša odlikovanja dobio i predsjednik Srbije Aleksandar Vučić, što govori o odnosu i saradnji Srpske sa Srbijom.\n"Srpska obilježava Dan Republike i nastavit će to da radi. Htjeli smo da se putem priznanja odužimo svima onima koji su dali doprinos stvaranju i razvoju Republike Srpske. To činimo svih godina postojanja Srpske. Ali, ovo je poseban jubilej našeg postojanja, našeg života i ovo je bilo impresivno", dodao je Dodik.\nČlan Predsjedništva Bosne i Hercegovine iz reda srpskog naroda podsjetio je na raniju Vučićevu izjavu da nikakve barijere neće postavljati na Drini.\nPodsjećamo da je Vučić sredinom prošlog mjeseca izjavio da se protivi sankcijama protiv bilo koga u Republici Srpskoj, te da će predložiti Vladi Srbije da izađe sa takvim stavom. Predsjednik Srbije međutim, nije kazao, da se protivi sankcijama Miloradu Dodiku, kao ni precizirao kakvo raspoloženje u Vladi Srbije vlada po pitanju sankcija protiv Dodika i osoba koje se terete za kriminal i korupciju a tijesno su povezane sa Dodikom.\nVlada Republike Srbije neće podržati uvođenje sankcija Republici Srpskoj, ali sa druge strane sam predsjednik Srbije Aleksandar Vučić, kako je Patria pisala ranije, ne namjerava pružiti otvorenu podršku Miloradu Dodika i licima koje State Department tereti za kriminal i korupciju.\nTagovi: Republika SrpskaDodikVlada Republike SrbijeVučić9. januar


Anja Alač - Blic Online\nGlumica ističe da je na trudničkom bolovanju jer su uloge koje je igrala u pozorištu fizički izuzetno zahtevne, pa ne želi da rizikuje. Ona i strit art umetnik jedva čekaju dolazak bebe.\nLepe srpske glumice Jelisaveta Orašanin, Nina Jaković, Anja Alač, Miljana Gavrilović pozirale su zajedno i pokrenule lavinu komentara.\nGlumica Anja Alač tri godine je bila u vezi sa kolegom Radovanom Vujovićem, ali o toj ljubavi nisu mnogo govorili u javnosti.\nGlumac Radovan Vujović koji se proslavio ulogom u "Vojnoj akademiji" u vezi je sa mladom koleginicom Milenom Radulović, ali je pre nje imao buran ljubavni život.\nOna je ćerka poznatog glumačkog para, a sada glumi u trenutno najpopularnijoj domaćoj seriji\nMlada glumica koja u seriji "Ubice mog oca" igra Teodoru, devojku koja je izgubila rođenu sestru, priznaje za "Blic" da joj nije bilo nimalo lako da oživi taj lik.


Prvo mesto na Google.com uz glasovnu pretragu - PORTAL\nPoboljšanja tehnologije prepoznavanja govora istakla su pretragu glasa na prvom mestu pretraživačkog marketinga. Umesto fokusa na šta ljudi pišu I koje ključne reči koriste prilikom pretrage, biće potrebno prepoznati kakva pitanja postavljaju I koje rečenice koriste. Nove navike donose promene u digitalnom marketingu i traže prilagođavanje. Prilikom kreiranja sadržaja biće potrebno uključiti pitanje u duhu prirodnog govora, a ujedno i dati odgovor. U budućnosti, promena sa ključne reči na pitanje može da donese promenu I na način oglašavanja na internetu i pisanja sadržaja za oglase: prema istraživanjima, procenjuje se da će kupovina zasnovana na glasu vrediti 40 milijardi dolara 2022. godine.\nTekst objavio: UrednikDatum: 19.03.2020, 23:17 19.03.2020


Radio Boom93 :: Srbija :: Srbija nije daleko od bankrota Radio Boom93\n| Srbija nije daleko od bankrota\nVladajuća koalicija koju predvode nacionalisti i socijalisti veruje da postoji način kako bi se investitori ohrabrili i povratili poverenje međunarodnih finansijskih institucija. Prvi potezi nove vlade Srbije, a to znači veća kontrola Centralne banke i izbor novog guvernera NBS, izazvalo je burnu reakciju u Evropskoj Uniji i Međunarodnom monetarnom fondu. Uostalom, to je i dovelo do lošije ocene kreditne stabilnosti agencije Standard and Purs. Težnje novih vlasti u Beogradu k ekspanzivnijoj fiskalnoj politici takođe su dovele do veće nervoze tržišta, piše FT. Međutim, ako se u obzir uzme stanje u državnoj kasi i kritičnim finansijskim problemima s kojima se nova vlada suočava, Srbija teško da ima drugog izbora osim da se ponovo okrene MMF-u, koji će gotovo izvesno zahtevati čvršću, a ne "labavi" fiskalnu politiku. "Ne verujem da vlada uopšte ima neku drugu mogućnost", kaže Jovan Kovačić, politički savetnik i predsednik nezavisnog naučno-istraživačkog udruženja "Most Istok-Zapad" za Financial Times. Kovačić tvrdi da Srbija nije bankrotirala, ali da je veoma blizu stečaja. "Drugim rečima, sada kad je izabran novi guverner, zbog čega su neki izrazili zabrinutost, sve bi trebalo obaviti veoma brzo. Vlada je sebe oterala u ćošak, sada mora ostvariti rezultate na drugim područjima ", dodaje Kovačić. U razgovor za FT, Kovačić kaže da pojedini članovi vlade smatraju kako su zamerke MMF-a "neprijatne". Međutim, vlada Srbije ima veoma ograničen prostor za manevrisanje. Raspolaganje finansijskim rezervama NBS kako bi se finansirao manjak - teoretski izvodljiv na osnovu usvojenih izmena Zakona - moglo bi pre dovesti do inflacije. Prema tom problemu Srbija je do sada bila veoma oprezna, na osnovu iskustva koje je imala devedesetih godina s hiperinflacijom.\nMajkl Šmit, šef delegacije u razgovorima sa srpskim poslanicima ispred nemačke Privredne komore, tvrdi da će novi dogovor sa MMF-om iz perspektive nekih investitora biti od velikog značaja, ali da to nije jedina stvar na koju će obratiti pažnju. "Investiranje je postalo puno rizika. Finansijski investitori su veoma obazrivi u poslovanju u regionu. Oni su čak i oprezniji kada je o Srbiji reč, jer je ona do sada ostvarivala bolje rezultate nego Hrvatska i Mađarska, a sada ima lošiju ocenu kreditne sposobnosti. Ti investitori su trenutno nesigurni zbog stava novih vlasti o različitim pitanjima, posebno poreskoj politici. Hoće li porez biti veći i da li će podrška za investitore ostati na istom nivou kao do sada .. videćemo .. ", upozorava Schmidt. On smatra i da bi Srbija mogla bolje iskoristiti fondove za ulaganja u infrastrukturu, institucija poput Svetske banke i Evropske banke za obnovu i razvoj, a da je devalvacija dinara umanjila cenu rada i zemljišta, u industrijskom sektoru, ali i maloprodaji. "Sudbina srpskog privrede je neizvesna, ali ne i bez nade", zaključuje Financial Times.\nMaturanti i trubači u centru Požarevca 13. 05. 2013.\nGrad pravi spisak lokala 15. 05. 2013.\nSindikati razgovarali sa poslanikom 16. 05. 2013.\n“Veliki rat” obara rekorde\nOvo je „verovatno najbolji posao na svetu“\nSada možete da šaljete novac preko Gmaila


Lični podaci mogu biti zloupotrebljeni, posledice mogu biti katastrofalne | Media Start Info\n30. januara 2022. 30. januara 2022. autor Media Start Info\nOd “curenja“ informacija iz zdravstvenih kartona, preko medija koji krše pravo na privatnost žrtava, do neovlašćenog prikupljanja ličnih podataka – poslednjih godina smo često svedoci zloupotrebe ličnih podataka građana.\nNa Svetski dan zaštite podataka o ličnosti udruženje PraviLaw iz Niša podseća da je važno da vodimo račune gde i kome ostavljamo svoje podatke.\nIme i prezime, adresa, adresa elektronske pošte i brojevi telefona, ocene u školi, JMBG – sve ovo spada u naše lične podatke. Iako mnoge od ovih podataka neretko ostavljamo u digitalnom prostoru, dozvoljavamo državnim institucijama, ali i privatnom sektoru da ih koristi, često nismo svesni da mogu da budu zloupotrebljeni.\n“Građani su većinski skeptici po pitanju bezbednosti podataka o ličnosti koje povere našim institucijama, što nas dovodi i do toga da se manje pazi kome poveravamo svoju privatnost, baš zbog stava – “Oni već imaju moje podatke ili mogu da dođu do njih lako, što da ne ostavim na još jednom mestu svoje podatke o ličnosti“, navodi Tadija Mitić, osnivač udruženja PraviLaw.\nRegistracija korisnika nije potrebna i sve je javno dostupno svima koji žele da provere državne organe iz svog grada, ali i drugih gradova i opština koje ih zanimaju. Baza podataka trenutno broji 2182 obrađenih pravnih lica koja su locirana na jugu i istoku Srbije, a po okruzima to su: Nišavski, Jablanički, Pčinjski, Pirotski, Toplički, Borski i Zaječarski okrug.\nIzvor: MiRC Niš\nTagovi PraviLaw, Srbija, zaštita podataka o ličnosti\nPrethodna vestJubilarni 50. FEST od 25. februara do 6. marta u Beogradu\nSledeća vestJubilarni 50. FEST počinje 25. februara, biće prikazano 88 filmova


Većina je istakla potrebu osnaživanja srpske zajednice u pokrajini, insistiranje na imovinskim i ličnim pravima, ali i snaženje Srbije pre svega na ekonomskom, a onda i na institucionalnom planu kao načinu za relaksiranje problema na KiM.\nMinistar je podsetio da je dijalog započet na inicijativu predsednika Republike Srbije Aleksandra Vučića i naglasio da nije reč o dijalogu, već o ozbiljnom i kreativnom iznošenju stavova i predloga koji treba da pomognu u formulisanju političke platforme i izgradnji širokog nacionalnog konsenzusa o pitanjima od prioritetnog nacionalnog i državnog značaja.\n"Ideja današnjeg sastanka je da naučnici u kratkoj formi iznesu rezultate naučnih istraživanja i naučnoistraživačkih projekata koji se odnose na različite aspekte problema Kosova i Metohije, istorijskog, arheološkog, etnografskog, društvenog, demografskog, sociološkog, politikološkog, filozofskog i drugih. Jednostavno, da se uključe u dijalog slobodno izražavajući mišljenja, stavove, ideje i predloge", rekao je Šarčević, saopštava Ministarstvo prosvete.\nMinistar je naglasio da su društvene i humanističke nauke od strateške važnosti za svaku državu, jer ne samo da izučavaju nego i stvaraju vrednosti jedne zajednice, podržavaju i objašnjavaju identitet jedne države, nacije, regije, konačno jednog naroda ma gde živeo.\nDirektor Instituta za savremenu istoriju Momčilo Pavlović smatra da je rešenje u širim integracijama, jer je, kaže, istorija to pokazala.\n"Danas se Srbi i Albanci slažu samo u jednom – a to je da i jedni i drugi žele u EU. Dakle, šira integracija, istovremeni ulazak u EU, a onda diktiranje evropskih standarda i na prilike na ovom prostoru", rekao je Pavlović.\nDrugo rešenje je, navodi, stvaranje zajednice slobodnih balkanskih naroda, odnosno balkanskih država, što je takođe poznato u istoriji.\nTreće je, prema njegovom mišljenju, međunarodna konferencija po unapred utvrđenim principima, uz učešće velikih sila i zainteresovanih strana, a koja bi istovremeno uzela u razmatranje i srpsko-albansko pitanje na Balkanu, uvažavajući njihove interese.\nŠarčević je posle rasprave rekao i da naučnici neće dati političko rešenje, ali da će dati mnoge naučne istine koje su jako bitne za rešavanje ovakvih situacija pozivajući se na mnoge druge evropske modele a i sam istorijat sukoba.\n"ÄŒinjenica je da je više govornika istaklo da je uspešna država jako dobro rešenje svakog problema", rekao je Šarčević i naveo da očekuje da će naši naučnici, istoričari, sociolozi, arheolozi i mnogi drugi dati jako korisne savete.\n"ÄŒuti suprotna gledišta – kvalitet diskusije"\nDirektor Kancelarije za KiM Marko Đurić rekao je novinarima u pauzi današnje rasprave da su se čula različita, ponekad i dijametralno suprotna gledišta po pitanju KiM, ali da je to i kvalitet diskusije, dok je za generalnog sekretara predsednika Srbije Nikolu Selakovića diskusija pokazala da pitanje KiM nije isključivo pitanje za političare, već za svakoga ko u Srbiji radi, stvara, živi i podiže svoju decu.\nĐurić kaže da je današnji okrugli sto pokazao je da je došlo do mobilizacije akademskih i intelektualnih potencijala Srbije sa ciljem da se bolje sagleda, zajednički deluje i efikasnije radi na nalaženju što je mogućeg šireg spektra rešenja i stavova za jedan od najsloženijih problema sa kojim se naša država i društvo suočavaju.\n"Sintetisaćemo i popisati sve ono što je rečeno, dostaviti to predsedniku Srbije koji je već i nakon prethodnog okruglog stola istakao da je i sam imao prilike da mnogo toga novog čuje i sazna od naših uglednih pravnika", rekao je Đurić.\nSelaković je istakao da su se danas čuli različiti stavovi i mišljenje, ali i mnogi predlozi koji nisu mogli da se čuju do sada na političkim forumima i u parlamentu.\nNapomenuo je da izuzetno ozbiljna izlaganja učesnika današnjeg okruglog stola svedoče da se naučnoistraživačka zajednica odaziva pozivu Vučića na unutrašnji dijalog.\n"Današnji okrugli sto i ono što predstoji samo pokazuje koliko je inicijativa predsednika Vučića nacionalno odgovorna", rekao je Selaković i naveo da se na ovaj način pitanje KiM vraća u fokus našeg dnevnog, ali i strateškog političkog života i delovanja, kao i delovanja čitave nacije.\nMeđu predstavnicima naučnoistraživačke zajednice moglo se čuti, kaže Selaković, mnogo više i zdrave i nacionalne i potpuno realne političke priče nego što nekada možete da čujete od ljudi koji se bave politikom.\n"Dijalog se nastavlja, očekujemo uskoro održavanje i sledećeg okruglog stola u Matici srpskoj u Novom Sadu koja se prijavila kao organizator", rekao je Selaković.\nU Rektoratu Univerziteta u Prištini sa sedištem u Kosovskoj Mitrovici održana konstitutivna sednica SKONUS.a 13\nSrpska lista: Srbi na KiM ništa ne veruju Tačiju 46\nŠvedski radio: Tači će biti pozvan u Specijalni sud 113\nPorušeni spomenici na pravoslavnom groblju u Lipljanu 1035\nU Rektoratu Univerziteta u Prištini sa sedištem u Kosovskoj Mitrovici održana konstitutivna sednica SKONUS.a\n18:35 December 16, 2018\nBudimpešta, hiljade protestuju protiv Orbanove vlade\n18:44 December 16, 2018


Ganić prebrojava žrtve | Republika Srpska\nNaslovna Bosna i Hercegovina Ganić prebrojava žrtve\nGanić prebrojava žrtve\nČlan ratnog Predsjedništva BiH Ejup Ganić pokazao je da je bio uključen u stradanja srpskog naroda u BiH, jer je priznao da je na širem području Sarajeva stradalo 5 000 srpskih vojnika, rekao je Staša Košarac, rukovodilac Tima za koordinaciju aktivnosti istraživanja ratnih zločina i traženja nestalih Republike Srpske.\n„Očigledno je da Ganić raspolaže mnoštvom informacija i bilo bi realno da bude aktivan i u procesima protiv bošnjačkih lidera koji su bili umiješani u zločine nad Srbima, jer ne treba zaboraviti da je i prikrivanje ratnog zločina krivično djelo“, rekao je Košarac za „Fokus“.\nOn očekuje da će Ganić i ostali odgovarati za zločine i organizovanje stradanja srpskog naroda.\n„Svi iz Predsjedništva tadašnje RBiH moraju biti odgovorni, jer je u Sarajevu bilo 126 logora, a niko nije uradio ništa da bi spriječio njihovo postojanje. Niko ne može biti amnestiran od svega toga“, istakao je Košarac.\nKoordinator Tima MUP RS za istraživanje i dokumentovanje ratnih zločina Simo Tuševljak smatra da je Ganić pokazao da raspolaže mnogim podacima o zločinima nad Srbima, ne samo u Sarajevu, nego i na drugim mjestima u BiH.\n„Ganić je jedan od najodgovornijih iz tadašnjeg rukovodstva BiH koji su planirali, organizovali i učestvavali u zločinima nad srpskim narodom u Sarajevu i na drugim mjestima. Tužilaštvu BiH podnijeli smo prijave protiv Ganića, ne samo za dešavanja u Dobrovoljačkoj ulici, nego i za druge zločine nad Srbima koji su se desili u BiH, o kojima sada ne bih mogao da govorim“, rekao je Tuševljak.\nPredsjednik Saveza logoraša RS Branislav Dukić istakao je da je Ganić početkom devedesetih godina prošlog vijeka kreirao politiku koja je dovela do stradanja srpskog naroda. Prema njegovim riječima, sasvim je jasno da je Ganić bio i jedan o kreatora rata, jer je želio da se realizuje akcija „čišćenja“ Srba iz BiH.\n„Ganić je bio alfa i omega za stradanja Srba i u Sarajevu i u Tuzli i na drugim mjestima. Iako je izjavio da je u Dobrovoljačkoj ulici stradalo šest vojnika, to znači da priznaje da su tamo golobradi vojnici izgubili život“, rekao je Dukić.\nČlan Skupštine Boračke organizacije RS Mihajlo Parađina tvrdi da je Ganić jasno pokazao da je bio upoznat sa sarajevskim ratištem, jer je rekao koliko je srpskih vojnika stradalo.\n„Sarajevski Srbi su najveći stradalinici proteklog rata, jer je ovaj grad bio tamnica i logor smrti za srpski narod. Neizbježna je Ganićeva ključna odgovornost za Dobrovoljačku ulicu, ali je sasvim jasno da on zna istinu i o stradanju Srba u Trnovu, Čemernu i na drugim mjestima“, rekao je Parađina.\nEjup Ganić je za federalne medije rekao da je oko Sarajeva poginulo 5 000 srpskih vojnika, a da se Srbija „svezala za šest vojnika koji su poginuli u Dobrovoljačkoj“.


Najbolja jela po bakinim receptima na „Zlatnoj jeseni“ - JuGmedia\nLESKOVAC – Najkompletniji štand sa jelima po receptima iz bakine kuhinje na manifestaciji „Zlatna jesen“ imala je Katarina Rajković, najbolje jelo skuvalo je Udruženja „Ilinden“, najbolji kolač ispekla je Zorica Đorđević, a najuređeniji štand narodnih rukotvorina imalo je Udruženja distrofičara.\nSedma po redu manifestacija tradicionalnih jela i rukotvorina održana je danas u dvorištu Šop Đokićeve kuće i bila je prodajnog karaktera.\nKatarina Rajković zasluženo je osvojila prvo mesto jer je njena improvizovana trpeza sa pitom od razvučenih kora, đuvečom sa spanaćem, sarmama primamljivog mirisa, projom, lenjom pitom, pogačom ispečenom na plotni i drugim specijalitetima, bila i najraznovrsnija.\n„Najveća muka je da li će dobro ispasti pita jer pored veštih ruku treba imati i dobro brašno, čiji kvalitet ne zavisi od vas samih“, priča domaćica.\nManifestaciju je otvorio gradonačelnik Goran Cvetanović koji je naglasio da etno i seoski turizam mogu biti atraktivni u prirodnim lepotama našega kraja.\nOvu manifestaciju organizuje Centar za ekonomiku domaćinstva koji 56 godina čuva tradiciju od zaborava.


Ambasador Meksika Karlos Feliks posetio Zrenjanin -\nMeksiko bio i ostao iskren prijatelj srpskog naroda i države Srbije.\nNajvišeg diplomatskog predstavnika 14. najveće zemlje sveta po veličini i 11. po snazi svetske ekonomije ugostio je gradonačelnik Simo Salapura sa saradnicima, zamenikom Sašom Santovcem i pomoćnicom Cicom Vučković, a prijemu su prisustvovali i načelnica Srednjobanatskog okruga Snežana Vučurević i pomoćnik direktora – rukovodilac programske službe Kulturnog centra Zrenjanina Vladimir Đurić.\nGradonačelnik je upoznao ambasadora s potencijalima našeg grada i regiona, nekim razvojnim projektima i aktivnostima, a uručio mu je i simboličan “sportski pasoš” Evropskog grada sporta. Kao zanimljivost pomenuo je da su upravo u Meksiko Sitiju, 1968. godine, sportisti iz Zrenjanina osvojili dve olimpijske medalje – rvač Branislav Simić i bokser Zvonko Vujin.\n– Jubilej, 75 godina od uspostavljanja diplomatskih odnosa Meksika i Srbije je svakako značajan povod i prilika da se istakne da je i grad Zrenjanin dao mali doprinos toj dobroj diplomatskoj saradnji, i to zahvaljujući kulturi., odličnom “alatu” za bolje upoznavanje i zbližavanje naroda. Još 1979. godine u poseti našem gradu boravila je delegacija meksičkog kongresa, takođe naše kulturno-umetničko društvo “Pionir” predstavljalo je naš grad i zemlju u Meksiku, a u Kulturnom centru već drugi put postavljamo izložbu koja potiče iz te zemlje i imamo čast i zadovoljstvo da je ponovo otvori ambasador. Kultura je jedan od stubova saradnje naše dve države, a verujem da će, uz pomoć Vlade Republike Srbije i predsednika republike, u toj agendi biti i veća ekonomska saradnja – istakao je gradonačelnik Zrenjanina Simo Salapura.\n– Meksiko je uvek bio i ostao prijatelj srpskog naroda i ove zemlje, i trudimo se do danas da održimo kako političke, tako i sve druge vrste kontakata. Nastavlja se naše interesovanje za sve regione Srbije, tako i sa ovim gradom, i želim da se zahvalim Kulturnom centru grada Zrenjanina na interesovanju da se predstavi ova izložba. Ona je prepuna jakih i živih boja, koje simbolišu Meksiko, kao multikulturalnu zemlju, uniju mnogo jezika, rasa i uticaja, i ubeđeni smo da je sama tema izložbe, a to su ljudska prava, univerzalna i značajna za sve nas, za sve ljude. Znam da je i Zrenjanin multikulturalni grad i to je jedna takođe važna veza sa Meksikom – naglasio je Njegova ekselencija Karlos Isauro Feliks Korona.


Predstavnici Srba odbili predlog Vujanovića: Bolje da misli o fer izborima – Borba\nPredstavnici Srba odbili predlog Vujanovića: Bolje da misli o fer izborima\nPolitički predstavnici Srba u Crnoj Gori odbili su javni predlog bivšeg predsjednika države Filipa Vujanovića za ulazak u Vladu, navodeći da od Demokratske partije socijalista (DPS) očekuju poziv opoziciji za ulazak u tehničku vladu.\nVujanović je izjavio da on misli da je najbolji model za pomirenje u Crnoj Gori da srpske stranke uđu u Vladu.\nPredsjednik posebnog kluba poslanika Aleksandar Damjanović smatra da je neukusno što bivši predsjednik obesmišljava ustavno načelo građanske države i poziva cio jedan narod da uđe u Vladu.\n“Taj pokušaj kompletiranja, inače etnički interesne Vlade, medijskim pozivima da je popune i Srbi svjedoči o neozbiljnosti i neshvatanju delikatnog političkog trenutka u kojem se nalazi Crna Gora. Očekivano bi bilo da neko odgovoran iz vlasti to shvati i otvori razgovore o tehničkoj vladi koja bi pripremila fer i slobodne izbore, a da li će se u toj vladi naći i pojedini politički subjekti za koje dominantno ili u većini glasaju i pripadnici srpskog naroda iz Crne Gore ostaje da se vidi”, kazao je zvaničnik koalicije “Da svako ima”.\nBivši predsjednik Crne Gore je ocijenio da Srbi nijesu ničim ugroženi u Crnoj Gori, ističući da je to “čista socijalna demagogija”. On je, gostujući u emisiji “Živa istina”, rekao da se očigledno pravi “velika graja oko pozicije Srba u Crnoj Gori, koja se potpuno nerealno prikazuje”.\n“Nijesu Srbi ničim ugroženi u Crnoj Gori, to je čista socijalna demagogija. Ja mislim da je najbolji model za pomirenje u Crnoj Gori da srpske stranke uđu u Vladu. Ja sam bio predsjednik vlade u kojoj je bila Narodna stranka, kao srpska stranka, SDP kao dominantna crnogorska stranka i građanska partija DPS. Vjerujte, najviše je za srpski narod uradila Narodna stranka, u kolaciji ‘Da živimo bolje’”, rekao je Vujanović.\nPredstavnici Demokratske partije socijalista (DPS) su ranije u nekoliko navrta pozvali predstavnike Srba u vladu, pa je lider stranke Milo Đukanović uoči posjete Beogradu 2013. godine rekao da “želi da širi koaliciju jer bi to bilo u interesu Crne Gore”. On je tada podsjetio da se radi o obnavljanju ideje koja je stara nekoliko godina.\nPolitičke predstavnike Srba u crnogorsku vladu pozivali su sprski šef diplomatije Ivica Dačić i bivši predsjednik Srbije Tomislav Nikolić, a to je prošlog mjeseca učinio i aktuelni predsjednik Srbije Aleksandar Vučićna sastanku sa predstavnicima Srba iz regiona.\nPredsjednik Srpskog nacionalnog savjeta (SNS) Momčilo Vukasnović smatra da Vujanovićeva izjava na najbolji način odslikava odnos crnogorske vlasti prema Srbima. On smatra da “građanističkom koncepcijom politički predstavnici Srba ne mogu ostvariti ništa osim asimilacije”.\n“I kada je bio zvanično predsjednik Crne Gore, po sopstvenom priznanju, Vujanović mnogo toga nije znao, pa sa sigurnošću možemo ustvrditi da mu je i problematika položaja srpskog naroda u Crnoj Gori nepoznata. Bivši i o mnogo čemu neobaviješteni predsjednik zamišlja da bi Srbi bili zadovoljni sa nekoliko ministarskih i funkcionerskih mjesta, pa se onda poziva na Narodnu stranku, na čelu sa Novakom Kilibardom, koji su u svakom trenutku bili spremni da se odreknu sopstvenog identiteta zbog partijskih i ličnih privilegija”, rekao je Vuksanović.\nU smrskanom autu našli leš\nSuđenje nikako da počne: Goluboviću sude u septembru


Da li su i koliko online trenizi kvalitetni?\nPokreni se, preuzmi presonalizovan plan treninga i ishrane\nJul 29 2020 - Đorđije Kljajić\nKoliko vam se puta u poslednjih nekoliko meseci desilo da kažete sami sebi „Od ponedeljka ću početi da treniram“, samo da bi taj ponedeljak došao i Vi pronađete neki razlog zbog koga ćete to pomeriti za onaj tamo ponedeljak, samo da bi se ciklus opet ponovio. Stara izreka kaže: „Ko neće, nađe razlog a ko hoće nađe način“ – na Vašu sreću, mi Vam dajemo i način i razlog. Na sajtu TRENIRAJ.ONLINE možete ispuniti Vaše snove o profesionalnom vežbanju bez obzira na to gde se nalazite i to uz pomoć najboljih trenera koje možete naći.\nGlavna prednost online trenera jeste sama činjenica da Vi sami birate trenera koji Vam najviše odgovara. Svi naši treneri su diplomirani profesionalci sa godinama iskustva; teško da ćete naći neku oblast u kojoj oni nisu majstori svog zanata. Kada tražite Vašeg idealnog trenera, u Vašim rukama je kompletna moć da potpuno personalizujete Vašu idealnu vežbu – na našem sajtu možete odabrati cenu, podesite očekivanja, namestite tipove treninga i da uz sve to odaberete tačnu struku vašeg online trenera.\nBez obzira na Vašu trenutnu lokaciju, naši profesionalni online treneri su uvek tu za Vas. Bilo da vežbate od kuće ili iz teretane; bilo da ste na putovanju ili ne, naši treneri su tu 24/7 da Vam pomognu u čemu god Vam pomoć zatreba.\nBitno je napomenuti da je Vaš online program treniranja potpuno personalizovan da odgovara Vašim potrebama. Ovo se uspostavlja odmah na početku, pomoću početnih konsultacija koje se, opet, obavljaju na način koji Vama najviše odgovara. Na ovim konsultacijama se Vi dogovarate sa trenerom koga ste Vi prethodno izabrali o kakvim vežbama ćete raditi i ustanovićete koji su Vaši zdravstveni ciljevi. Tokom ovih konsultacija, od Vas se očekuje da iznesete što više informacija koje će olakšati Vašem treneru (pa samim tim i Vama) u stvaranju idealne rutine. Uz to, na konsultacijama Vi dobijate odličnu priliku da se bolje upoznate sa Vašim trenerom.\nDobra veza i komunikacija sa Vašim online trenerom je ključna stavka uspešnog online treninga. Bez obzira na doba dana, naši treneri su Vam uvek pristupačni. Bilo da ste naleteli na neki problem ili da Vam prosto zatreba neki savet za dalje vežbanje, oni su uvek tu da Vas usmere ka pravom smeru. U slučaju bilo kakve povrede, Vaš trener će Vam uvek biti na raspolaganju da Vam pomogne i objasni kako da se nosite sa tom povredom.\nPovodom pandemije virusa COVID-19, mnogi ljudi su skeptični i poprilično uplašeni od odlaska u teretanu jer je rizik da se pokupi ovaj virus mnogo veći u takvom okruženju ali takođe ne žele da ispadnu iz forme. Zbog toga, treniranje uz pomoć online trenera je ne samo praktičnije nego i mnogo bezbednije. Online treniranje na daljinu igra veoma važnu ulogu u Vašoj posvećenosti vežbanju. Online vežbanjem uz pomoć trenera skidate veliki teret nesigurnosti sa Vaših leđa, što Vam omogućava da se potpuno fokusirate na vežbe i davanje svega od sebe.\nNa našem sajtu TRENIRAJ.ONLINE, Vi imate potpunu kontrolu da odaberete idealnu trening rutinu koja će Vam zadovoljiti svaku potrebu. Ako se pridružite sajtu TRENIRAJ.ONLINE danas, dobijate 2 nedelje besplatnog treninga da se ušetate i vidite šta Vam odgovara. Ne propustite šansu da ostvarite neverovatne rezultate i učinite Vaš život zdravijim. Prijavite se!


Mali započeo razgovore sa MMF-om u okviru novog savetodavnog aranžmana - Izazov\nMali započeo razgovore sa MMF-om u okviru novog savetodavnog aranžmana\nRadio-televizija Srbije\t 11. oktobra 2021. 18:11\nCilj novog aranžmana je sprovođenje strukturnih reformi i održavanje makroekonomske i finansijske stabilnosti, saopštava Ministarstvo finansija.\nMali je istakao da, kada je reč o fiskalnom rezultatu, u prvih devet meseci imamo bolji rezultat za 182 milijardi dinara, odnosno da deficit iznosi 93 milijarde dinara, i to zbog mnogo većih prihoda, pre svega poreskih.\nKako je rekao, srpska ekonomija se mnogo uspešnije oporavlja tako da se očekuje i mnogo manji deficit od projektovanog do kraja godine.\nKada je reč o drugim makroekonomskim rezultatima, Mali je istakao da je u prvoj polovini ove godini ostvaren privredni rast od 7,6 odsto, kao i da je Ministarstvo finansija za ovu godinu povećalo projekciju rasta BDP-a na 7 odsto, ali da veruje da je moguće dostići još veće stope. On dodaje i da je reč o zdravom rastu, koji se pre svega zasniva na investicijama.\nNajpre, Mali je izvestio predstavnike MMF-a da će na sednici Vlade naredne nedelje biti usvojena metodologija za praćenje fiskalnih rizika, kao i Strategija za razvoj tržišta kapitala, koju će pratiti i Akcioni plan, a koji će biti donet do kraja godine.\nSagovornici su se saglasili da je razvoj tržišta kapitala, koji je i jedan od reformskih ciljeva, izuzetno važan za Srbiju i da ima mnogo potencijala koji još nisu dovoljno iskorišćeni.\nCilj budžeta je da nastavimo da smanjujemo deficit, kao i da smanjujemo udeo javnog duga u BDP-u, istakao je ministar. Dodao je i da je namera da se nastavi sa ulaganjem u javne investicije, sa naglaskom na projekte iz tzv "zelene agende".\nBudžet za narednu godinu podrazumeva i povećanje penzija od minimum pet odsto, kao i veće plate u javnom sektoru, što će uticati na potrošnju i ekonomiju u celini, navodi se u saopštenju.\nRazgovori u okviru aktuelne misije će se u toku ove nedelje održavati onlajn, dok će sledeće nedelje predstavnici MMF-a posetiti Beograd. Misija će trajati do 22. oktobra.


Tanjug 10. septembra 2019. 07:39\nBRISEL, 10. septembra ( Tanjug) – Novoimenovana predsednica Evropske komisije (EK) Ursula fon der Lajen danas u podne objaviće zaduženja koja je dodelila svom timu komesara.\nNakon objavljivanja nezvaničnog spiska na kome se pored imena hrvatske kandidatkinje za komesara Dubravke Šuice našao portfolio „proširenje“, što su mediji na Balkanu preneli kao udarnu vest, iz Brisela je stigla poruka da se na podeli resora i dalje radi i da ništa nije određeno.\nPoslednja nezvanična ocena izvora u EK kaže da bi oblast proširenja trebalo da dobije neko od komesara koji dolaze iz „zemalja Višegradske grupe ili Jugoistočne Evrope“.\nU tu grupu spadaju i mađarski i slovenački i hrvatski komesar, ali i grčki predstavnik, dosadašnji potparol Evropske komisije Margaritis Šinas.\nNezvanično, u EK kažu da je sam Šinas pokazao interesovanje za resor proširenja.\nKao kontraargument navodi se potencijalni problem „grčkog komesara i turskog procesa pristupanja“. U tom smislu se kao mogući „sukob interesa“ komentariše i imenovanje hrvatske komesarke za proširenje na Zapadni Balkan.\nU Briselu kao jedinu sigurnu činjenicu povodom raspodele mandata novim komesarima navode da će sve biti poznato tek kada Ursula fon der Lajen u podne izađe na govornicu EK.


Kako NAŠI ZDRAVSTVENI RADNICI ODLAZE U NEMAČKU? - Šljaka Karijera\nadmin 5. novembra 2018. 0\nPosao u Nemačkoj je najčešće sanjani san svih radnika u Srbiji i okruženju koji planiraju da posao traže izvan granica svoje zemlje. A medju njima zdravstveni radnici su oni koji mogu da se pohvale da su baš njihovi poslovi najtraženiji poslovi u Nemačkoj.\nNaravno, za najtraženije radnike u zdravstvu Nemci su spremni da ponude veoma dobre uslove za rad i, dakako,atraktivne zarade. Zahvaljujući tim okolnostima, Srbiju je napustio veliki broj zdravstvenih radnika, od medicinskih sestara i negovatelja do lekara.\nIako tačan broj zdravstvenih radnika koji su otišli da rade u Nemačkoj nije poznat, posledice ovog egzodusa se snažno osećaju. Sve je više zdravstvenih ustanova u Srbiji kojima nedostaju lekari odredjenih specijalnosti i profesionalnog iskustva, a procena je da će u vrlo skoroj budućnosti situacija biti potpuno neprihvatljiva, pa se sa pravom postavlja pitanje ko će nas lečiti.\nNo, čini se da je Srbija odista zemlja apsurda! Dok sa zabrinutošću prebrojavamo lekare koji odlaze u Nemačku i čije školovanje nas je koštalo oko 100.000 evra, na evidenciji Nacionalne službe za zapošljavanje je preko 16.000 zdravstvenih radnika. Medju njima je preko 2.800 doktora medicine i čak 88 lekara specijalista, preko 10.700 medicinskih sestara i tehničara i više od 2.400 ostalih radnika u zdravstvu.\nI vlast i gradjani su veoma zabrinuti zbog odlaska lekara u Nemačku i druge zemlje, jer je u njihovo školovanje uložen novac, a lečiće ljude tamo negde daleko od ove zemlje. U isto vreme oglasi za odlazak na rad u Nemačku mogu se naći na sajtu Nacionalne službe za zapošljavanje.\nKao da paradoks ne uočavaju, u Nacionalnoj službi za zapošljavanje kažu da je deo njihove nadležnosti i obaveštavanje radnika o mogućnostima nalaženja posla u inostranstvu, kao i posredovanje u zapošljavanju. Takvim Sporazumom o posredovanju u zapošljavanju prošle godine je u Nemačku otišlo oko 440 medicinskih sestara iz Srbije.\n“Čak 288 medicinskih sestara i tehničara samostalno su pronašli poslodavca, a posredstvom NSZ pribavili radnu dozvolu, dok je 151 medicinska sestara i tehničar zaposlen na osnovu saradnje NSZ i GIZ-a u okviru projekta „Triple Win“ – objašnjavaju u NSZ i dodaju da je do kraja juna ove godine u Nemačkoj zaposleno 144 srpskih medicinara.\nU Nacionalnoj službi za zapošljavanje dodatno su pojasnili svoja nadleštva I ulogu u procesu zapošljavanja:\n– NSZ vrši zaštitu lica koja se zapošljavaju u inostranstvu, što podrazumeva obezbeđivanje dozvola za rad i boravak, troškova zdravstvenih pregleda, troškovi prevoza, informisanje o uslovima života i rada u inostranstvu, informisanje o pravima i obavezama po osnovu rada, zaključivanje ugovora o radu pre odlaska u inostranstvo…”\nZainteresovanost radnika u zdravstvu za odlazak u Nemačku lako objašnjava činjenica da su zarade u Nemačkoj na ovim poslovima pet do šest puta veće. Negovatelji zaradjuju oko 2.000 evra bruto ,lekar na specijalizaciji oko 4.300 evra, a lekar specijalista oko 5.800 evra.\nNa sve ovo država odgovara obećanim povećanjem zarada zdravstvenih radnika. Kretaće se od čak 12% povećanja zarada medicinskih sestara, a lekari mogu da očekuju povećanje od 9%.\nČini se da efekte svega i nije teško pretpostaviti…\n19. februara 2020. 21. maja 2020. 0\nStručne radnike traže svugde, ali, čini se, nigde kao u Nemačkoj. Ovoj zemlji treba još toliko radnika da je nemačka vlada raznim merama morala da ubrza proces doseljavanja stranih …


Grci sutra izlaze na vanredne izbore na kojima nema krupnijeg uloga\nGrci sutra izlaze na još jedne vanredne parlamentarne izbore, na kojima, međutim, nema bitnijeg političkog uloga, s obzirom da se borba neće voditi ni oko mera štednje, ni opraštanja dugova, ni radnih mesta u javnom sektoru niti visine poreza. Ako će se na njima ikakva borba voditi, to su izgledi – doduše mršavi – da se dođe do političke stabilnosti, koja bi pomogla da se vaspostavi neka vrsta ekonomske normalnosti u zemlji sa 25 odsto nezaposlenih, ozbiljnim ograničenjima u bankarskom poslovanju i katastrofalnim javnim dugom.\nIzbornim favoritima podjednako se smatraju levičarska stranka Siriza i stranka desnog centra Nova demokratija, i one obe – s manjim ili većim ogradama – prihvataju nova povećanja poreza i reforme koje međunarodni kreditori traže od prezadužene Grčke kako bi nastavili da joj pomažu finansijski.\n„S obzirom da je (treći paket međunarodne finansijski pomoći) dobio većinu poslanika grčkog parlamenta, na ovim izborima nema nikakvog uloga“, rekao je Dmitri A. Sotiropulos, politički analitičar sa Univerziteta u Atini. Prema njegovim rečima, i Siriza i Nova demokratija imaju vrlo mali manevarski prostor za političke manevre – ko god od njih da pobedi.\nLista onog što se mora uraditi napisana je još u julu, kada je bivši premijer Aleksis Cipras (41) pod velikim pritiskom napravio krupan zaokret i odustao od protivljenja merama štednje koje ga je dovelo na vlast u januaru ove godine.\nSuočen s mogućnošću bankrotstva zemlje, socijalne katastrofe i izlaska zemlje iz evrozone, Cipras je pristao na treći paket finansijske pomoći, vredan 86 milijardi evra, pod uslovima koji ga drže „na kratko“ – što je dovelo do pobune u njegovoj stranci Siriza i koštalo ga parlamentarne većine.\nCipras je potom dao ostavku i sazvao nove izbore, nadajući se da će time ojačati svoju većinu – što bi se moglo pokazati kao velika greška u proceni, ocenjuje Asošiejted pres.\nNaime, sve do jula je Siriza bila daleko popularnija od Nove demokratije, kojoj je u međuvremenu, pod privremenim stranačkim vođom Vangelisom Mejmarakisom (61), rejting porastao. Razlika između dve stranke se toliko smanjila da nijedna sada ne bi mogla da ima takvu većinu da bi mogla samostalno da vlada.\nGrčka je od 2009. godine četiri puta izlazila na parlamentarne izbore i izmenila je šest vlada. Ove godine je izašla i na referendum u vezi s merama štednje.\nPravo pitanje na ovim izborima jeste hoće li pobednik moći da izdrži na vlasti duže od Sirize, koja je vladala sedam meseci. Po svemu sudeći, biće potrebna tropartijska koalicija, do čega bi vrlo lako moglo da se dođe uz pomoć dve male centrističke proevropske stranke. U parlament bi moglo da uđe devet stranaka, uključujući ultradesničarsku Zlatnu zoru, koja je na poslednjim izborima bila treća po broju glasova i još se kotira dobro.


Premijerka Brnabić: Sledeće godine sledi izmena Ustava - Sputnjik Srbija\n01:05 16 Januar 2021\nPremijerka Brnabić: Sledeće godine sledi izmena Ustava\n18:17 26.12.2018 (osveženo 18:19 26.12.2018) Preuzmite kraći link\nPremijerka Ana Brnabić priredila je godišnji prijem povodom novogodišnjih i Božićnih praznika za predstavnike medija i izrazila nadu da će sutra na sastanku sa članovima radne grupe dobiti prvi nacrt medijske strategije.\n© Sputnik / Bogdan Pantić\nŠta bi se desilo da Srbija posluša „savet“ Zorana Zaeva\nOna je na prijemu rekla da će 2019. godinu obeležiti javna rasprava o tom dokumentu i izrada seta medijskih zakona.\n„Ono što je najvažnije i zbog čega smo mi večeras ovde je izgradnja poverenja, jedan odnos koji može da bude drugačiji. Ja to pokazujem tako što imamo situaciju da primam raznorazne poklone, tako što sam otvorena za provokaciju i tako što sve to shvatam kao demokratski diskurs“, rekla je Brnabićeva.\nPrethodno joj je karikaturista „Blica“ Marko Somborac poklonio majicu na kojoj je lik predsednika Srbije Aleksandra Vučića koji drži „ključeve istine koja je zaključana iza rešetaka“. Brnabićeva se tokom obraćanja našalila tim povodom, rekavši da bi bilo fer da joj je poklonio majicu sa njenim likom.\nGlavna urednica Sputnjika Srbija Ljubinka Milinčić u društvu ministarke za evropske integracije Jadranke Joksimović\nPremijerka je potom rekla da je 2018. godinu obeležio težak rad, ali da su postignuti brojni rezultati kao što su otvaranje Narodnog muzeja, oživljavanje brenda IMT, strateško partnerstvo za RTB Bor, koje će sačuvati 5.000 radnih mesta, i koncesija za Aerodrom „Nikola Tesla“, ukupne vrednosti 1,46 milijarde evra.\nPosebno je istakla da je Srbija u 2018. godini postala punopravna članica CERN-a.\nKao najveći izazov za godinu koja je pred nama izdvojila je regionalnu stabilnost i odnose Beograda i Prištine i istakla da se nada da će se nastaviti dijalog, preneo je Tanjug.\nNavela je da sledeće godine sledi i izmena Ustava, kao jedna od najznačajnijih stvari za Srbiju.


EU gleda kroz prste Srbiji\nKomesar za pregovore o proširenju i susedsku politiku Johanes Han danas bi trebalo da predstavi godišnji izveštaj o napretku Srbije i drugih zemalja država kandidata za članstvo u EU.\nAmerički marinci vređali srpskog premijera, diplomate iz Vašingtona ćute\nPrema informacijama iznetim na konferenciji za štampu premijera Srbije Aleksandra Vučića, nekoliko američkih marinaca, predvođenih zamenikom vojnog atašea Metjuom Makrejom, na proslavu Noći...\nZašto je Vučić miljenik Zapada?\nFantomke vam lepo stoje\nNema povlačenja: Šesti protest zbog Savamale!\nPod sloganom "Nema straha, nema predaje", u četvrtak uveče ispred Skupštine Beograda održan je šesti protest Inicijative "Ne da(vi)mo Beograd" zbog nelegalnog rušenja objekata u naselju...\nSiniša Mali: Ne znam ko je rušio u Savamali\nGradonačlenik Beograda Siniša Mali tvrdi da ne zna ko je naručio rušenje objekata u Hercegovačkoj ulici u savamali i dodao da misli da je taj akt loš za Beograd.\nZa fantome zakon ne važi\nZaštitnik građana Saša Janković izjavio je da se predmet spornog rušenja u Savamali odugovlači zato što zakon "ne važi uvek podjednako za sve". On je dodao da se odugovlači i zato što se...


Ursula ostala bez mjesta za sjedenje - Istok\nUrsula ostala bez mjesta za sjedenje\n– Ursula fon der Lajen, prva žena na čelu Evropske komisije ostala je bez mesta za sedenje na sastanku predstavnika EU i turskog lidera Redžepa Tajipa Erdogana.\nVidno iznervirana Njemica samo je kratko rekla “ehem” i pokazala na zauzeta mjesta kada je vidjela da su za sastanak u pozlaćenoj sobi predsjedničkog kompleksa pripremljene samo dve stolice na koje su se već smjestili Erdogan i Šarl Mišel, predsjedavajući Evropskog savjeta.\nIratkse Garsija Perez, lider socijalista i demokrata u Evropskom parlamentu na naveo: “Prvo su se povukli iz Istanbulske konvencije, a sada su ostavili predsjedavajuću Evropske komisije bez mjesta tokom zvanične posjete”.\nInternetska adresa za provjeru medicinskih podataka PubMed Nacionalne medicinske biblioteke američke vlade, koja sakuplja medicinske članke iz čitavog svijeta, još do početka travnja nije našla ... Read More\nNovih 8.346 infekcija, među novozaraženim osobama u Ukrajini 344 djece\nUkrajinski medicinski radnici zabilježili su 8.346 novih infekcija virusom korona u prethodna 24 časa, saopštio je danas ministar zdravlja Maksim Stepanov. Tokom istog perioda ukupni ... Read More\nPredsednik Kine Si Đinping juče je u Pekingu putem video linka razgovarao sa predsednikom Francuske Emanuelom Makronom i kancelarkom Nemačke Angelom Merkel. Si Đinping je ... Read More\nNEWER POSTČačanka primila dvije različite vakcine\nOLDER POSTIntervju Govedarica: Podizanje optužnice idealna prilika Dodiku da se oslobodi Lukača u narednih godinu dana!